ΠΕΡΙΕΧΟΜΕΝΑ
ΑΠΟΦΑΣΕΙΣ
Έγκριση εν μέρει της υπ’ αρ. 2/2023 αποφάσεως
της Ολομέλειας του Διοικητικού Πρωτοδικείου
Λάρισας που αφορά την τροποποίηση και συμπλήρωση διατάξεων του Κανονισμού Εσωτερι-
κής Υπηρεσίας του ανωτέρω Δικαστηρίου.
Έγκριση εν μέρει της υπ’  αρ. 2/2023 απόφασης
της Ολομελείας των Δικαστών του Διοικητικού
Πρωτοδικείου Ηρακλείου σε συμβούλιο.
Έγκριση εν μέρει της υπ’  αρ. 2/2023 απόφασης
της Ολομελείας των Δικαστών του Διοικητικού
Πρωτοδικείου Σύρου σε συμβούλιο.
ΑΠΟΦΑΣΕΙΣ
Αριθμ. 36/2023
(1)
Έγκριση εν μέρει της υπ’ αρ. 2/2023 αποφάσεως της Ολομέλειας του Διοικητικού Πρωτοδι-
κείου Λάρισας που αφορά την τροποποίηση και
συμπλήρωση διατάξεων του Κανονισμού Εσωτερικής Υπηρεσίας του ανωτέρω Δικαστηρίου.
ΤΟ ΣΥΜΒΟΥΛΙΟ ΤΗΣ ΕΠΙΚΡΑΤΕΙΑΣ
ΣΕ ΟΛΟΜΕΛΕΙΑ ΚΑΙ ΣΥΜΒΟΥΛΙΟ
Σήμερα, την 1η Νοεμβρίου 2023, ημέρα Τετάρτη και
ώρα 15:00, συνήλθε στο κατάστημα του Συμβουλίου
της Επικρατείας και στην αίθουσα συνεδριάσεων της
Ολομελείας αποτελούμενο από τα μέλη του: Ευαγγελία
Νίκα, Πρόεδρο, Μιχαήλ Πικραμένο, Μαργαρίτα Γκορτζολίδου, Διομήδη Κυριλλόπουλο, Κωνσταντίνο Κουσούλη,
Μαρίνα Παπαδοπούλου, Ηλία Μάζο, Χρήστο Ντουχάνη, Αντιπροέδρους του Συμβουλίου της Επικρατείας
και τους Συμβούλους Άννα Καλογεροπούλου, Βαρβάρα Ραφτοπούλου, Κωνσταντίνα Φιλοπούλου, Δημήτριο
Μακρή, Παρασκευή Μπραΐμη, Σοφία Βιτάλη, Βικτωρία
Πλαπούτα, Δημήτριο Εμμανουηλίδη, Μαρία Σωτηροπούλου, Κωνσταντίνα Κονιδιτσιώτου, Αγγελική Μίντζια, Ρω-
ξάνη Γιαννουλάτου, Χριστίνα Σιταρά, Χρήστο Λιάκουρα,
Νικόλαο Σκαρβέλη, Κωνσταντία Λαζαράκη, Δημήτριο
Βασιλειάδη, Αικατερίνη Ρωξάνα, Ειρήνη Σταυρουλάκη,
Κασσιανή Μαρίνου, Μαρίνα-Αλεξάνδρα Τσακάλη, Μαρία Αθανασοπούλου, Γεωργία Ανδριοπούλου, Βασιλική
Μόσχου, Σουλτάνα Κωνσταντίνου, Χριστιάνα Μπολόφη, Ιωάννη Μιχαλακόπουλο, Ουρανία Νικολαράκου,
Δημήτριο Βανδώρο, Χρήστο Παπανικολάου, Σταυρούλα Λαμπροπούλου και Οδυσσέα Σπαχή. Τα λοιπά μέλη,
αν και προσκλήθηκαν, δεν εμφανίσθηκαν, γιατί είχαν
κώλυμα. Ο Σύμβουλος Οδυσσέας Σπαχής παρακολούθησε τη συζήτηση, χωρίς να καταχωρηθεί η άποψή του,
ως νεώτερος, σύμφωνα με το άρθρο 8 του π.δ. 18/1989
«Κωδικοποίηση διατάξεων νόμων για το Συμβούλιο
της Επικρατείας», προκειμένου να διατηρηθεί περιττός
ο αριθμός των μελών που μετέχουν στην Ολομέλεια.
Παρέστη επίσης η Γραμματέας Ελένη Γκίκα, Προϊσταμένη
της Διεύθυνσης της Γραμματείας του Συμβουλίου της
Επικρατείας.
Θέμα της συζήτησης, σύμφωνα με την πρόσκληση
της Προέδρου, ήταν η έγκριση της υπ’ αρ. 2/2023 αποφάσεως της Ολομέλειας του Διοικητικού Πρωτοδικείου
Λάρισας που αφορά την τροποποίηση και συμπλήρωση
διατάξεων του Κανονισμού Εσωτερικής Υπηρεσίας του
ανωτέρω Δικαστηρίου.
Η Ολομέλεια άκουσε την εισηγήτρια της υποθέσεως,
Σύμβουλο Επικρατείας Γεωργία Ανδριοπούλου.
Σκέφθηκε κατά τον Νόμο
1. Επειδή, με το υπ’ αρ. 3240/8-9-2023 έγγραφο του
Προϊσταμένου Διεύθυνσης της Γραμματείας του Διοικητικού Πρωτοδικείου Λάρισας, διαβιβάσθηκε στο Συμ-
βούλιο της Επικρατείας προς έγκριση η υπ’ αρ. 2/2023
απόφαση της Ολομέλειας των δικαστών του ανωτέρω
διοικητικού πρωτοδικείου σε συμβούλιο, με την οποία
επιχειρείται η συμπλήρωση, τροποποίηση και κωδικοποίηση σε ενιαίο κείμενο των διατάξεων του Κανονισμού
Εσωτερικής Υπηρεσίας του εν λόγω δικαστηρίου. Ήδη,
κατόπιν της από 19-10-2023 προσκλήσεως της Προέδρου του Συμβουλίου της Επικρατείας, η ανωτέρω από-
φαση εισάγεται προς έγκριση.
2. Επειδή, ο ν. 4938/2022 (Α’ 109), με τον οποίο θεσπίσθηκε νέος Κώδικας Οργανισμού Δικαστηρίων και
Κατάστασης Δικαστικών Λειτουργών (Κ.Ο.Δ.Κ.Δ.Λ.), με το
δε άρθρο 130 αυτού καταργήθηκε, από 6-6-2022, ο προηγούμενος ομώνυμος Κώδικας (ν. 1756/1988, Α’ 35), ορί-
ζει ότι: Άρθρο 19 «Κανονισμοί Εσωτερικής Υπηρεσίας 1.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
26 Μαρτίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1822
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1822/26.03.2024
Με την επιφύλαξη του άρθρου 27, κάθε δικαστήριο [...]
καταρτίζει κανονισμό εσωτερικής υπηρεσίας, ο οποίος
συμπληρώνεται, τροποποιείται ή αντικαθίσταται, όταν
επιβάλλεται από υπηρεσιακές ανάγκες. 2. Ο κανονισμός
καταρτίζεται, συμπληρώνεται, τροποποιείται ή αντικαθίσταται ως εξής: α. των δικαστηρίων [...] από τις ολομέ-
λειες αυτών, [...] 5. α) Ο κανονισμός ορίζει ιδίως: αα) τα
τμήματα των δικαστηρίων [...], τον τρόπο συγκρότησής
τους, το χρονικό διάστημα παραμονής των δικαστικών
λειτουργών σε κάθε τμήμα και την κατανομή των υποθέσεων σε αυτά, αβ) τον αριθμό των δικασίμων και των
υποθέσεων ανά δικάσιμο, αγ) ζητήματα που αφορούν
στη χρέωση των υποθέσεων ανά δικαστικό λειτουργό
από τον πρόεδρο του οικείου τμήματος και αδ) οποιοδήποτε ζήτημα ανάγεται στην εσωτερική οργάνωση
των υπηρεσιών των δικαστηρίων [...] και στην εύρυθμη
διεξαγωγή των εργασιών τους. β) Οι ρυθμίσεις του κανονισμού ως προς τον τρόπο χρέωσης των υποθέσεων
διασφαλίζουν την ποιοτική και αποδοτική άσκηση του
δικαιοδοτικού έργου, λαμβανομένων υπόψη των ιδιαίτερων συνθηκών κάθε δικαστηρίου [...] και της στελέ-
χωσης αυτών. Στον κανονισμό προβλέπεται κατώτατος
και ανώτατος αριθμός υποθέσεων που χρεώνονται ανά
δικαστικό [...] λειτουργό. O αριθμός αυτός, σε περίπτωση ύπαρξης πλειόνων τμημάτων στο δικαστήριο [...],
διαφοροποιείται με βάση τη σοβαρότητα και τη δυσχέρεια των υποθέσεων εκάστου τμήματος. Ο κανονισμός
διασφαλίζει ότι κατά τη χρέωση των υποθέσεων λαμβάνεται μέριμνα, ώστε αυτή να είναι καταρχήν ίση κατ’
αριθμό, σοβαρότητα και δυσχέρεια ως προς όλους τους
υπηρετούντες στο τμήμα δικαστές [...], και δύναται να
προβλέπει κατ’ εξαίρεση μειωμένη χρέωση, όπου ο νόμος το επιβάλλει ή ενόψει της ανάθεσης σε δικαστικό
[...] λειτουργό και άλλων καθηκόντων. Προς τον σκοπό
της ισομερούς κατανομής υποθέσεων, με τον κανονισμό θεσπίζεται σύστημα με το οποίο κατατάσσονται οι
υποθέσεις, ανάλογα με τη σοβαρότητα και τη δυσχέρειά
τους, υποχρεωτικά και αποκλειστικά από το ένα (1) που
αντιστοιχεί στην λιγότερο απαιτητική έως το πέντε (5)
που αντιστοιχεί στην πιο απαιτητική. [...] Προκειμένου να
εισαχθεί για πρώτη φορά το σύστημα του προηγουμένου εδαφίου, οι κανονισμοί των δικαστηρίων τροποποι-
ούνται αναλόγως πριν από την έναρξη του δικαστικού
έτους 2023-2024. [...] 7. Οι κανονισμοί και οι τροποποιήσεις τους υποβάλλονται αμέσως στις οικείες ολομέλειες
των ανώτατων δικαστηρίων, οι οποίες έχουν δικαίωμα
συμπλήρωσης, τροποποίησης ή ακύρωσης αυτών, ως
προς όλα τα σημεία και ειδικότερα ως προς τον αριθμό
των δικασίμων και των υποθέσεων που προσδιορίζονται
σε κάθε δικάσιμο. Οι κανονισμοί ισχύουν μόνο μετά την
τελική έγκρισή τους από τις ολομέλειες των ανώτατων
δικαστηρίων και, αφού διαβιβαστούν στον Υπουργό
Δικαιοσύνης, δημοσιεύονται στην Εφημερίδα της Κυβερνήσεως». Άρθρο 104 «Οι ολομέλειες των ανώτατων
δικαστηρίων, προκειμένου να διασφαλίσουν το ενιαίο
μέτρο και την αποτελεσματικότητα της επιθεώρησης
των δικαστηρίων και εισαγγελιών, των διευθυνόντων
τους και των λοιπών δικαστικών λειτουργών, καταρτίζουν με απόφασή τους ενιαίο πλαίσιο οδηγιών, πρακτι-
κών και κατευθύνσεων τους προς το οικείο Συμβούλιο
Επιθεώρησης και τους επιθεωρητές για την άσκηση των
αρμοδιοτήτων τους [...]». Άρθρο 129 «[...] 8. Οι κανονισμοί
των δικαστηρίων για την εφαρμογή του συστήματος
της ισομερούς κατανομής των υποθέσεων της παρ. 5
του άρθρου 19, τροποποιούνται αναλόγως πριν από την
έναρξη του δικαστικού έτους 2023-2024. [...]».
3. Επειδή, η Ολομέλεια του Συμβουλίου της Επικρατείας σε συμβούλιο, κατά τον έλεγχο κανονισμού εσω-
τερικής υπηρεσίας διοικητικού δικαστηρίου, χωρίς να
υποκαθίσταται, κατ’ αρχήν, στην κρίση των δικαστών της
ολομέλειας του οικείου δικαστηρίου, ελέγχει κατά πόσον
συγκεκριμένες διατάξεις του κανονισμού υπηρετούν τον
σκοπό της εύρυθμης και αποτελεσματικής λειτουργίας
του δικαστηρίου και υποδεικνύει, όπου χρειάζεται, την
τροποποίησή τους ή την προσθήκη σχετικών ρυθμίσεων. Οι υποδείξεις αυτές δεν έχουν γνωμοδοτικό απλώς
χαρακτήρα, αλλά είναι δεσμευτικές ως προς τη θέσπιση
των ρυθμίσεων ή τροποποιήσεων, που αποτελούν το
περιεχόμενό τους (ΣτΕ Ολομ. σε συμβούλιο 6/2023, 26,
10/2022, 10/2021, 21, 30/2020, 4, 6/2019, 20, 24/2018,
15/2017, 21, 36/2016 κ.ά.). Και ναι μεν, σε περίπτωση
τροποποίησης υφιστάμενου ήδη Κανονισμού, ο σχετικός έλεγχος περιορίζεται, κατ’ αρχήν, μόνο στις υποβαλ-
λόμενες προς έγκριση τροποποιητικές ρυθμίσεις, δεν
αποκλείεται, όμως, επί τη ευκαιρία έγκρισης αυτών και
προς εξυπηρέτηση του ανωτέρω σκοπού να διατυπώνονται από την Ολομέλεια παρατηρήσεις και υποδείξεις
και για τις λοιπές διατάξεις (ΣτΕ Ολομ. σε συμβούλιο 31,
29, 5/2016, 32/2015, 16/2014, 6/2013, 10/2012).
4. Επειδή, εν προκειμένω, με την υπ’ αρ. 2/2023 απόφαση της Ολομέλειας των δικαστών του Διοικητικού
Πρωτοδικείου Λάρισας, επιχειρείται η συμπλήρωση,
τροποποίηση και κωδικοποίηση σε ενιαίο κείμενο
των διατάξεων του Κανονισμού Εσωτερικής Υπηρεσίας του εν λόγω δικαστηρίου, όπως καταρτίσθηκε με
την υπ’ αρ. 2/2009 απόφαση της ανωτέρω Ολομέλειας
(Β’ 1566/2010) και, ακολούθως, τροποποιήθηκε με την
υπ’ αρ. 3/2011 (Β’ 248/2012) όμοια απόφαση και, τέλος,
με την υπ’ αρ. 2/2017 απόφαση, η οποία εγκρίθηκε με την
υπ’ αρ. 14/2018 απόφαση της Ολομέλειας σε συμβούλιο
του Συμβουλίου της Επικρατείας (Β’ 2996/2018).
5. Επειδή, με το άρθρο 1 του π.δ. 54/2023 (Α’ 108)
ανακατανεμήθηκαν οι οργανικές θέσεις των δικαστικών
λειτουργών των Τακτικών Διοικητικών Δικαστηρίων και
από το Διοικητικό Πρωτοδικείο Λάρισας αφαιρέθηκαν
δύο (2) οργανικές θέσεις Παρέδρων-Πρωτοδικών, οριζομένου του συνολικού αριθμού των οργανικών θέσεων
Παρέδρων- Πρωτοδικών στο δικαστήριο αυτό σε έντεκα
(11). Κατόπιν τούτων, με την υποβληθείσα προς έγκριση
απόφαση της Ολομέλειας των δικαστών του εν λόγω
δικαστηρίου τροποποιείται η παρ. 1 του άρθρου 1 του
Κανονισμού Εσωτερικής Υπηρεσίας του δικαστηρίου αυτού, ώστε να αποτυπωθεί στην ανωτέρω διάταξη ο νέος
αριθμός των υπηρετούντων Παρέδρων- Πρωτοδικών. Η
ρύθμιση αυτή δεν προκαλεί παρατηρήσεις.
6. Επειδή, περαιτέρω, με την υπό έγκριση απόφαση
επιχειρείται η τροποποίηση της παρ. 2 του ίδιου ως άνω
άρθρου 1 του Κανονισμού, ως ακολούθως: «Οι Πρόεδροι
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1822/26.03.2024
εκ περιτροπής δικάζουν τις υποθέσεις και κρίνουν επί
αιτήσεων που ανατίθενται σε αυτούς, σύμφωνα με τις
κείμενες κάθε φορά διατάξεις, ιδίως δε: α) δικάζουν διαφορές που προκύπτουν από την εφαρμογή των άρθρων
13 και 14 του ν. 2523/1997 (Α’ 179), των παρ. 5 και 6 του
άρθρου 46 του ν. 4174/2013 (Α’ 170), του άρθρου 153 του
ν. 2960/2001 (Α’ 265) και των περ. γ’, δ’ και ε’ της παρ. 4
του άρθρου 1 του ν. 1406/1983 (Α’ 182), η οποία προστέθηκε με την παρ. 1 του άρθρου 51 του ν. 3659/2008
(Α’ 77), σύμφωνα με το άρθρο 6 παρ. 2 περ. δ’ του κυρωθέντος με το άρθρο πρώτο του ν. 2717/1999 (Α’ 97)
Κώδικα Διοικητικής Δικονομίας (Κ.Δ.Δ.), β) δικάζουν
αιτήσεις για δίκαιη ικανοποίηση, κατ’ άρθρα 53 επ. του
ν. 4055/2012 (Α’ 51) και γ) αποφαίνονται για την αποδοχή
ή την απόρριψη αιτήσεων των άρθρων 276 και 276Α
του Κ.Δ.Δ. Σε κάθε Πρόεδρο Πρωτοδικών ανατίθενται
κατ’ έτος σαράντα (40) υποθέσεις προεδρικής διαδικασίας, μπορεί δε ο Πρόεδρος να χρεωθεί και με περισ-
σότερες ανά έτος υποθέσεις όλων των αντικειμένων.
Επίσης, οι Πρόεδροι Πρωτοδικών ή οι Πρωτοδίκες που
ορίζονται αρμοδίως ως Πρόεδροι υπηρεσίας δικάζουν
αντιρρήσεις υπηκόων τρίτων χωρών και αποφαίνονται
επί αιτήσεων παράτασης κράτησης, κατά τα άρθρα 76
παρ. 3 του ν. 3386/2005 «Περί νομοθεσίας αλλοδαπών»
(Α’ 212), 30 παρ. 2 και 3 του ν. 3907/2011 (Α’ 7) και 50
του ν. 4939/2022 (Α’ 111), επιπροσθέτως δε, εκδίδουν
προσωρινή διαταγή αναστολής εκτέλεσης, κατά το άρθρο 204 παρ. 3 του Κ.Δ.Δ., καθώς και κατά το άρθρο 52
παρ. 5 του π.δ. 18/1989 (Α’ 8)». Η ανωτέρω τροποποίηση κατέστη αναγκαία, σύμφωνα με τα αναφερόμενα
στην υπό έγκριση απόφαση, λόγω της κατάργησης, με
το άρθρο 67 παρ. 6 περ. γ’ του ν. 3842/2010 (Α’ 58), των
άρθρων 231-243 του Κώδικα Διοικητικής Δικονομίας
(Κ.Δ.Δ. - ν. 2717/1999, Α’ 97), τα οποία μνημονεύονται
στην παρ. 2 του ανωτέρω άρθρου 1 του Κανονισμού και
προκειμένου να προστεθούν στις εκδικαζόμενες από
τους Προέδρους υποθέσεις οι διαφορές των άρθρων 6
παρ. 2 περ. δ’ του ίδιου Κώδικα (όπως το πρώτο εδάφιο
της περ. αυτής αντικαταστάθηκε με το άρθρο 18 παρ. 4
του ν. 4446/2016, Α’ 240), των άρθρων 276 και 276Α του
ως άνω Κώδικα και των άρθρων 53 επ. του ν. 4055/2012
«Δίκαιη δίκη και εύλογη διάρκεια αυτής» (Α’ 51). Οι ρυθμίσεις αυτές δεν προκαλούν παρατηρήσεις.
7. Επειδή, στο ίδιο ως άνω άρθρο 1 του Κανονισμού,
που φέρει τον τίτλο «ΤΜΗΜΑΤΑ ΣΥΝΕΔΡΙΑΣΕΩΝ ΑΝΤΙΚΕΙΜΕΝΟ ΑΥΤΩΝ ΚΑΙ ΑΡΙΘΜΟΣ ΕΚΔΙΚΑΖΟΜΕΝΩΝ ΥΠΟ-
ΘΕΣΕΩΝ», υπάρχει και παρ. 3, με τις διατάξεις της οποίας
ρυθμίζεται η χρέωση των δικαστών. Για λόγους νομοτεχνικούς, ενδείκνυται η παράγραφος αυτή να αποτελέσει
ξεχωριστό άρθρο, με τον αριθμό 2 και τίτλο «ΧΡΕΩΣΗ
ΔΙΚΑΣΤΩΝ», ο δε τίτλος του άρθρου 1 να τροποποιηθεί
ως εξής: «ΤΜΗΜΑΤΑ ΣΥΝΕΔΡΙΑΣΕΩΝ ΚΑΙ ΑΝΤΙΚΕΙΜΕΝΟ ΑΥΤΩΝ - ΥΠΟΘΕΣΕΙΣ ΑΡΜΟΔΙΟΤΗΤΑΣ ΠΡΟΕΔΡΟΥ
ΠΡΩΤΟΔΙΚΩΝ».
8. Επειδή, με την υποβληθείσα προς έγκριση απόφαση
επιχειρείται, ενόψει των κατά τα ανωτέρω οριζόμενων
στην παρ. 5 του άρθρου 19 του ν. 4398/2022, η προσθήκη στον Κανονισμό νέου άρθρου με αριθμό 2 και ήδη,
κατόπιν όσων αναφέρθηκαν στη σκέψη 7, με αριθμό 3
(με ανάλογη αναρίθμηση των επόμενων άρθρων του
Κανονισμού), με τον τίτλο «ΑΞΙΟΛΟΓΗΣΗ ΥΠΟΘΕΣΕΩΝ ΑΝΑΛΟΓΑ ΜΕ ΤΗ ΣΟΒΑΡΟΤΗΤΑ ΚΑΙ ΤΗ ΔΥΣΧΕΡΕΙΑ
ΤΟΥΣ», με το εξής περιεχόμενο: «1. Προς τον σκοπό της
ισομερούς κατανομής υποθέσεων, θεσπίζεται σύστημα, με το οποίο κατατάσσονται οι υποθέσεις, ανάλογα
με τη σοβαρότητα και τη δυσχέρειά τους, υποχρεωτικά
και αποκλειστικά από το ένα (1) που αντιστοιχεί στην
λιγότερο απαιτητική έως το πέντε (5) που αντιστοιχεί
στην πιο απαιτητική. Ειδικότερα: Α) Στο ένα (1) κατατάσσονται: α) απαράδεκτες λόγω έλλειψης νομιμοποίησης
ή παραβόλου και άλλων τυπικών παραλείψεων, καθώς
και προδήλως εκπρόθεσμες, β) υποθέσεις εν συμβουλίω,
γ) αναστολές ουσίας και ακυρωτικές (εκτός από αναστολές ασύλου και άλλες που δεν περιορίζονται μόνο
στην εξέταση της βλάβης), δ) υποθέσεις στις οποίες έχει
εκλείψει το αντικείμενο και ε) παραπεμπτικές σε άλλο
δικαστήριο (με πάγια νομολογία). Β) Στο δύο (2) κατατάσσονται: α) υποθέσεις για τις οποίες υπάρχει νομολο-
γία ΣτΕ ή ΤΔΔ, β) αναστολές ασύλου ή άλλες που δεν
περιορίζονται στην εξέταση της βλάβης, γ) καταργήσεις
δίκης, δ) παραπεμπτικές σε άλλο δικαστήριο. Γ) Στο τρία
(3) κατατάσσονται: α) υποθέσεις με έντονο πολιτικό κοινωνικό ενδιαφέρον και β) υποθέσεις που πρέπει να
διεκπεραιωθούν άμεσα, είτε επειδή το ορίζει ο νόμος
είτε λόγω της φύσης της υπόθεσης κατά την κρίση του
Δικαστηρίου. Στο τέσσερα (4) κατατάσσονται: α) υποθέσεις χωρίς νομολογία ή υποθέσεις που καταλήγουν σε
ανατροπή της υφιστάμενης νομολογίας, β) υποθέσεις με
ιδιαίτερα περίπλοκο πραγματικό (ιδίως αγωγές - συμβάσεις), με μεγάλο αριθμό διαδίκων και διαφορετικά - πε-
ρίπλοκα αιτήματα, γ) ο συνδυασμός των περιπτώσεων
του 3. Ε) Στο πέντε (5) κατατάσσονται: α) υποθέσεις χωρίς
νομολογία που θέτουν ζητήματα συνταγματικότητας,
δικαίου της ΕΣΔΑ, ενωσιακού δικαίου, β) προδικαστικά
ερωτήματα και γ) συνδυασμός των περιπτώσεων του
4. 2. Η διαδικασία αξιολόγησης της σοβαρότητας και
δυσχέρειας των υποθέσεων είναι η εξής: Α) Η υπόθεση
αξιολογείται αρχικώς από τον πρόεδρο του τμήματος
κατά τον ορισμό του εισηγητή στην τριμελή σύνθεση και
τη χρέωση στη μονομελή σύνθεση. Ελέγχεται κάθε υπόθεση ανάλογα με τα χαρακτηριστικά που εμφανίζει και
εντάσσεται σε μία κατηγορία από τις παραπάνω. Σε περίπτωση που η υπόθεση πρόκειται, καταρχήν, να ενταχθεί
σε κατώτερη κατηγορία, πλην εμφανίζει χαρακτηριστικά
και ανώτερης κατηγορίας, εντάσσεται στην ανώτερη.
Μέχρι τη συζήτηση της υπόθεσης, ο δικαστής που έχει
ορισθεί ή χρεωθεί μπορεί να προτείνει στον πρόεδρο
την αλλαγή της αρχικής αξιολόγησης και εκείνος αποφασίζει εκ νέου. Β) Ακολουθεί επιβεβαίωση της ως άνω
αξιολόγησης από τον δικαστή της μονομελούς σύνθεσης
κατά τη δημοσίευση της απόφασης. Σε περίπτωση που
διαφωνεί με την αξιολόγηση του προέδρου, διατυπώνει
τους λόγους της διαφωνίας και ο πρόεδρος του τμήματος
αποφασίζει εκ νέου. Γ) Ο Πρόεδρος του τμήματος, κατά
τη δημοσίευση της απόφασης της τριμελούς σύνθεσης,
λαμβάνοντας υπόψη και σχετική σημείωση του εισηγητή
ως προς τον βαθμό δυσκολίας της υπόθεσης κατά την
παράδοση του σχεδίου, επιβεβαιώνει ή ανατρέπει την
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1822/26.03.2024
αρχική αξιολόγηση». Για την έγκριση, όμως, από την Ολομέλεια του Συμβουλίου της Επικρατείας σε συμβούλιο,
κατά τις διατάξεις του άρθρου 19 παρ. 7 του Κ.Ο.Δ.Κ.Δ.Λ.,
των Κανονισμών εσωτερικής λειτουργίας των διοικητικών δικαστηρίων και, προκειμένου να διασφαλισθεί η με
ενιαίο, κατά το δυνατόν, τρόπο άσκηση από τις οικείες
ολομέλειες της αρμοδιότητάς τους για την καθιέρωση
του ως άνω συστήματος της ισομερούς χρέωσης των
υποθέσεων χάριν της εύρυθμης και αποτελεσματικής
λειτουργίας της Διοικητικής Δικαιοσύνης, καθώς και για
τη διασφάλιση του ενιαίου μέτρου κρίσης κατά την επιθεώρηση των δικαστών, οι οικείες ρυθμίσεις των Κανο-
νισμών ενδείκνυται να μην αποκλίνουν ουσιωδώς, αλλά,
κατ’ αρχήν, οφείλουν να στοιχούν προς τα κριτήρια κατάταξης, τα οποία περιελήφθησαν -με σκοπό, μεταξύ άλ-
λων, και την υποβοήθηση του έργου των ολομελειών των
διοικητικών δικαστηρίων- στο Παράρτημα 1 του Ενιαίου
Πλαισίου Κατευθύνσεων, Οδηγιών και Πρακτικών για την
επιθεώρηση των Τακτικών Διοικητικών Δικαστηρίων, το
οποίο καταρτίσθηκε με την υπ’ αρ. 19/2023 απόφαση της
Ολομέλειας του Συμβουλίου της Επικρατείας σε συμβούλιο βάσει της κατά το άρθρο 104 του Κ.Ο.Δ.Κ.Δ.Λ. αρμο-
διότητάς της. Ενόψει των ανωτέρω, πρέπει: i) στην περ. α’
των υποθέσεων που κατατάσσονται στην κατηγορία με
βαθμό σοβαρότητας και δυσχέρειας ένα (1) να απαλειφθεί η φράση «νομιμοποίησης ή» και ii) στην περ. β’ της
κατηγορίας με βαθμό σοβαρότητας και δυσχέρειας τρία
(3) να προκριθεί η χρήση της λέξεως «παραχρήμα» αντί
της χρησιμοποιουμένης «άμεσα». Ενδείκνυται ακόμη να
συμπληρωθεί η διατύπωση του δευτέρου εδαφίου της
υποπαρ. Β της παρ. 2 του ίδιου άρθρου 3 με την προσθήκη της λέξεως «εγγράφως» μετά τη λέξη «διατυπώνει»,
ώστε το σχετικό εδάφιο να διαμορφωθεί ως εξής: «Σε
περίπτωση που διαφωνεί με την αξιολόγηση του Προέδρου, διατυπώνει εγγράφως τους λόγους της διαφωνίας
[...]». Δεδομένου, πάντως, ότι ενόψει των οριζομένων
στις διατάξεις της παραγράφου 4 του άρθρου 15 του
ν. 3068/2002 (Α’ 274), όπως ισχύει, ενώπιον του Διοικητικού Πρωτοδικείου Λάρισας δεν άγονται υποθέσεις ασύ-
λου, δεν τίθεται, κατά τούτο, ζήτημα εναρμόνισης των
νέων ρυθμίσεων του Κανονισμού προς το Παράρτημα Ι
του προαναφερθέντος Πλαισίου, ως προς τις αναφορές
που περιέχονται στο Παράρτημα αυτό στις αναστολές
ασύλου. Συνεπώς, στην εντός παρενθέσεως φράση της
περιπτώσεως γ’ των υποθέσεων που κατατάσσονται
στην κατηγορία με βαθμό σοβαρότητας και δυσχέρειας ένα (1) πρέπει να απαλειφθούν οι λέξεις «εκτός από
αναστολές ασύλου», ώστε η περίπτωση αυτή να διαμορφωθεί ως εξής: «αναστολές ουσίας και ακυρωτικές
(εκτός από αναστολές που δεν περιορίζονται μόνο στην
εξέταση της βλάβης)» και στην περ. β’ των υποθέσεων
που κατατάσσονται στην κατηγορία με βαθμό σοβαρότητας και δυσχέρειας δύο (2) πρέπει να απαλειφθούν οι
λέξεις «ασύλου και άλλες», ώστε η περίπτωση αυτή να
διαμορφωθεί ως εξής: «αναστολές που δεν περιορίζονται στην εξέταση της βλάβης».
9. Επειδή, με την υπό έγκριση απόφαση, τροποποιείται
το άρθρο 2Α με τον τίτλο «ΓΡΑΦΕΙΟ ΝΟΜΟΛΟΓΙΑΣ ΚΑΙ
ΕΡΕΥΝΑΣ» του Κανονισμού, προκειμένου να προσαρμοσθεί ο τίτλος («ΓΡΑΦΕΙΟ ΝΟΜΟΛΟΓΙΑΣ, ΕΡΕΥΝΑΣ ΚΑΙ ΔΙ-
ΚΑΣΤΙΚΗΣ ΙΣΤΟΡΙΑΣ») και το κείμενο του άρθρου αυτού
με τις ρυθμίσεις του άρθρου 24 του νέου Κ.Ο.Δ.Κ.Δ.Λ..
Επίσης, το άρθρο αυτό, με την υπό έγκριση απόφαση,
αναριθμείται σε 4, κατόπιν, όμως, των εκτιθέμενων στη
σκέψη 7 παρατηρήσεων, πρέπει να αναριθμηθεί σε 5.
Η επιχειρούμενη τροποποίηση είναι σύμφωνη με το
ανωτέρω άρθρο του Κ.Ο.Δ.Κ.Δ.Λ., το περιεχόμενο και τη
διατύπωση του οποίου επαναλαμβάνει, με εξαίρεση την
πρόβλεψη περί διετούς θητείας του δικαστή που διευθύνει το εν λόγω γραφείο, η οποία δύναται να ανανεώνε-
ται, ρύθμιση που δεν περιλαμβάνεται μεν στο άρθρο 24
του Κ.Ο.Δ.Κ.Δ.Λ., είχε, όμως, εγκριθεί με την απόφαση
ΣτΕ Ολομ. σε συμβούλιο 14/2018, κατά την εισαγωγή
του οικείου άρθρου στον Κανονισμό του Διοικητικού
Πρωτοδικείου Λάρισας υπό την ισχύ του προηγούμενου
Κ.Ο.Δ.Κ.Δ.Λ. (ν. 1756/1988, Α’ 35).
10. Επειδή, με την υπό έγκριση απόφαση τροποποιείται το άρθρο 3 του Κανονισμού με τον τίτλο «ΔΙΑΡ-
ΘΡΩΣΗ ΥΠΗΡΕΣΙΩΝ ΓΡΑΜΜΑΤΕΙΑΣ», που αναριθμείται
σε 5 και ήδη, κατόπιν των αναφερόμενων στη σκέψη 7
παρατηρήσεων, πρέπει να αναριθμηθεί σε 6. Ειδικότερα,
ενόψει αφενός του συνολικού αριθμού των προβλεπομένων οργανικών θέσεων των υπαλλήλων της Γραμμα-
τείας στο Δικαστήριο (12 Γραμματέων, 2 Επιμελητών, 1
Δακτυλογράφων και 1 ΤΕ Πληροφορικής), όπως διαμορφώθηκαν με την υπ’ αρ. 11124οικ./31-3-2022 απόφαση
του Υπουργού Δικαιοσύνης περί κατανομής οργανικών
θέσεων δικαστικών υπαλλήλων (Β’ 1754) και αφετέρου
της κατά το άρθρο 1 του Κανονισμού διαίρεσης του δικαστηρίου σε τρία (3) τμήματα συνεδριάσεων (προβλέ-
πονται τρεις οργανικές θέσεις Προέδρων Πρωτοδικών),
η Γραμματεία διαρθρώνεται ως ακολούθως: 1. Διεύθυνση
των υπηρεσιών Γραμματείας. 2. Τμήμα εισαγωγής, κατάθεσης δικογράφων και προσδιορισμού υποθέσεων. 3.
Τμήματα Γραμματείας και 4. Τμήμα οικονομικών υποθέσεων, αρχείου και επιμελητών. Στην παρ. 1 (Διεύθυνση
των υπηρεσιών Γραμματείας) προστέθηκε παραπομπή
στις διατάξεις των παρ. 3 και 4 του άρθρου 146 του νέου
Κώδικα Δικαστικών Υπαλλήλων (ν. 4798/2021, Α’ 68), που
ρυθμίζουν την περίπτωση της κένωσης της θέσης του
Προϊσταμένου της Διεύθυνσης των Υπηρεσιών της Γραμματείας του Δικαστηρίου πριν από τη λήξη της θητείας
του και την αναπλήρωσή του σε περίπτωση απουσίας ή
κωλύματος. Στην παρ. 2 (Τμήμα εισαγωγής, κατάθεσης
δικογράφων και προσδιορισμού υποθέσεων) τροποποιούνται σε ορισμένα σημεία οι αρμοδιότητες του εν λόγω
Τμήματος και εντάσσονται σε αυτές: α) η καταχώριση
στο πληροφοριακό σύστημα και τα ευρετήρια του Δικαστηρίου, αντί των οικείων βιβλίων, των κατατιθέμενων
στο δικαστήριο ενδίκων βοηθημάτων και μέσων, καθώς
και πρόσθετων λόγων, παρεμβάσεων και δηλώσεων παραίτησης από ασκηθέντα ένδικα βοηθήματα και μέσα,
β) η προώθηση των υποθέσεων, για τις οποίες έχει προσδιορισθεί δικάσιμος από τον δικαστή που διευθύνει το
Δικαστήριο, στους Προέδρους των Τμημάτων για τον
ορισμό Εισηγητή - Δικαστή, γ) η σύνταξη μηνιαίων και
ετήσιων στατιστικών στοιχείων μόνο του συγκεκριμένου
Τμήματος, δ) η επιμέλεια των πρωτοτύπων των αποφάΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1822/26.03.2024
σεων και η ανάρτησή τους στο πληροφοριακό σύστημα,
σε αντικατάσταση της επιμέλειας της καθαρογραφής
των αποφάσεων και ε) κάθε θέμα που αφορά στη μηχανοργάνωση και μηχανογράφηση του Δικαστηρίου. Τέ-
λος, ορίζεται ότι οι οργανικές θέσεις των υπαλλήλων στο
ανωτέρω Τμήμα, συμπεριλαμβανομένων μίας (1) θέσης
δακτυλογράφου και μίας (1) θέσης Πληροφορικής, ανέρχονται σε έξι (6), (αντί 7 θέσεων, κατά τον προηγούμενο
Κανονισμό, μεταξύ των οποίων 3 θέσεις δακτυλογράφων). Στην παρ. 3 (Τμήματα Γραμματείας) προστίθεται
η αρίθμηση των τριών τμημάτων της Γραμματείας σε Α’,
Β’ και Γ’, τροποποιούνται δε ορισμένα καθήκοντα των
υπηρετούντων σε αυτά υπαλλήλων και εντάσσονται σε
αυτά: i) η σύνταξη μηνιαίων και ετήσιων στατιστικών
στοιχείων των εργασιών των Τμημάτων της Γραμματείας και ii) η χορήγηση βεβαιώσεων και αντιγράφων από
έγγραφα δικογραφιών που εκκρεμούν στα Τμήματα
αυτά, ενώ αφαιρείται η ταξινόμηση των αποφάσεων για
καθαρογραφή και ορίζεται ότι οι οργανικές θέσεις των
υπαλλήλων των τμημάτων αυτών ανέρχονται σε έξι (6)
(αντί 7 θέσεων κατά τον προηγούμενο Κανονισμό). Στην
παρ. 4 (Τμήμα οικονομικών υποθέσεων, αρχείου και επιμελητών) τροποποιούνται ορισμένες αρμοδιότητες του
Τμήματος και εντάσσονται σε αυτές: i) η ενημέρωση του
μητρώου μισθοδοτούμενων Ελληνικού Δημοσίου (Ενιαία Αρχή Πληρωμών), σε αντικατάσταση της σύνταξης
των μισθοδοτικών καταστάσεων, της τήρησης μητρώου
μισθοδοτούμενων και της διενέργειας πληρωμών, οδοιπορικών κ.λπ. και ii) η ανάρτηση στη ΔΙΑΥΓΕΙΑ και στο
Κεντρικό Ηλεκτρονικό Μητρώο Δημοσίων Συμβάσεων
(ΚΗΜΔΗΣ) των δικαιολογητικών για τη διενέργεια δαπανών για την προμήθεια του απαραίτητου εξοπλισμού του
Δικαστηρίου. Στα καθήκοντα των επιμελητών προστίθεται η επίδοση κλήσεων και δικαστικών αποφάσεων και,
τέλος, ορίζεται ότι οι οργανικές θέσεις των υπαλλήλων
του Τμήματος αυτού ανέρχονται σε 3 (αντί 4 θέσεων κατά
τον προηγούμενο Κανονισμό). Οι ανωτέρω τροποποιήσεις και συμπληρώσεις δεν προκαλούν παρατηρήσεις
και πρέπει να εγκριθούν ως έχουν.
11. Επειδή, περαιτέρω, τροποποιείται και επικαιροποιείται το άρθρο 4 του Κανονισμού, με τον τίτλο «ΟΡΙΣ-
ΜΟΣ ΔΙΚΑΣΙΜΟΥ ΠΡΙΝ ΑΠΟ ΤΙΣ ΔΙΚΑΣΤΙΚΕΣ ΔΙΑΚΟΠΕΣ
ΚΑΙ ΤΙΣ ΔΙΑΚΟΠΕΣ ΧΡΙΣΤΟΥΓΕΝΝΩΝ ΚΑΙ ΠΑΣΧΑ», που
αναριθμείται σε 6 και ήδη, κατόπιν των αναφερόμενων
στη σκέψη 7 παρατηρήσεων, πρέπει να αναριθμηθεί σε
7. Συγκεκριμένα: α) αντικαθίσταται ο όρος «δικαστικές
διακοπές» από τον όρο «θερινά τμήματα» και προστίθεται παραπομπή στο αντίστοιχο άρθρο 12 του νέου
Κ.Ο.Δ.Κ.Δ.Λ. και β) ορίζεται ότι οι κατεπείγουσες υποθέσεις, που μπορούν να προσδιορίζονται κατά τη διάρ-
κεια του δικαστικού έτους, δεν υπερβαίνουν το είκοσι
τοις εκατό (20%) του αριθμού τακτικών υποθέσεων που
έχει καθορισθεί από τον Κανονισμό, κατά τα οριζόμενα
στο άρθρο 17 παρ. 7 περ. β’ υποπερ. βδ’ του ισχύοντος
Κ.Ο.Δ.Κ.Δ.Λ., σε αντικατάσταση του ποσοστού δέκα τοις
εκατό (10%), που προέβλεπε το άρθρο 15 του προϊσχύσαντος Κώδικα (ν. 1756/1988). Οι τροποποιήσεις αυτές
δεν προκαλούν παρατηρήσεις. Συναφώς, επικαιροποιείται το άρθρο 6 του Κανονισμού (που αναριθμείται,
σύμφωνα με την υπό έγκριση απόφαση, σε άρθρο 8 και
ήδη -κατά τα ανωτέρω- πρέπει να αναριθμηθεί σε 9),
το οποίο ορίζει περί της υποχρεωτικής σύγκλησης της
Ολομέλειας στις περιπτώσεις που προβλέπει το άρθρο 15 παρ. 2 του Κ.Ο.Δ.Κ.Δ.Λ., στις διατάξεις του οποίου
παραπέμπει (αντί του άρθρου 14 του προϊσχύσαντος
Κώδικα), ορίζει δε την προθεσμία σύγκλησης της Ολομέλειας, κατά συμφωνία με την ανωτέρω διάταξη του νέου
Κ.Ο.Δ.Κ.Δ.Λ.. Ούτε οι τροποποιήσεις αυτές προκαλούν
παρατηρήσεις. Εξάλλου, επιχειρείται η τροποποίηση του
άρθρου 7 του Κανονισμού (που αναριθμείται, κατά την
υπό έγκριση απόφαση, σε άρθρο 9 και -κατά τα προεκτεθέντα- πρέπει να αναριθμηθεί σε άρθρο 10) με την
αντικατάσταση του όρου «τμήματα διακοπών» με τον
όρο «θερινά τμήματα», την προσθήκη παραπομπής στο
άρθρο 36 του Κ.Ο.Δ.Κ.Δ.Λ. σχετικά με το είδος και τον
αριθμό υποθέσεων που εκδικάζονται από τα τμήματα
αυτά και τη διαγραφή της παρ. 2 του ίδιου άρθρου, που
προέβλεπε την υποβολή στον Υπουργό Δικαιοσύνης της
αποφάσεως της Ολομέλειας του δικαστηρίου, με την
οποία καταρτίζονται τα θερινά τμήματα, δεδομένου
ότι τέτοια υποχρέωση δεν προβλέπεται πλέον στον νέο
Κ.Ο.Δ.Κ.Δ.Λ.. Οι τροποποιήσεις αυτές δεν προκαλούν
παρατηρήσεις.
12. Επειδή, στον υπό έγκριση Κανονισμό προστίθεται
νέο άρθρο 11, το οποίο πρέπει -κατά τα ανωτέρω- να
αναριθμηθεί σε 12, σχετικά με την περιαφή του εκτελεστήριου τύπου, με το εξής περιεχόμενο: «Η περιαφή
των αποφάσεων του Δικαστηρίου από τον εκτελεστήριο
τύπο - όπου προβλέπεται από το νόμο- γίνεται από τον
δικαστή που διευθύνει το Δικαστήριο και σε περίπτωση
απουσίας ή κωλύματος αυτού από τον νόμιμο αναπληρωτή του». Η ρύθμιση αυτή δεν προκαλεί παρατηρήσεις
και πρέπει να εγκριθεί. Ακολούθως, προστίθεται νέο άρθρο 12 στον Κανονισμό, που πρέπει να αναριθμηθεί σε
13, το οποίο αφορά στη σφραγίδα του Δικαστηρίου και
με το οποίο εισάγεται ρύθμιση που εναρμονίζεται με το
αντίστοιχο άρθρο 25 του Κ.Ο.Δ.Κ.Δ.Λ., στο οποίο παραπέμπει. Ούτε η ρύθμιση αυτή προκαλεί παρατηρήσεις
και πρέπει, ως εκ τούτου, να εγκριθεί ως έχει. Τέλος, εισάγεται νέο άρθρο 13, που πρέπει να αναριθμηθεί σε 14,
το οποίο αφορά στη λειτουργία του «Ολοκληρωμένου
Συστήματος Διαχείρισης Δικαστικών Υποθέσεων για τη
Διοικητική Δικαιοσύνη (Ο.Σ.Δ.Δ.Υ. Δ.Δ.)», τη διεξαγωγή
όλων των εργασιών του Δικαστηρίου μέσω του συστήματος αυτού και τη διαχείρισή του. Το άρθρο αυτό τίθεται
νομίμως και πρέπει να εγκριθεί, δεδομένου ότι αφορά
στην εφαρμογή συστήματος αναγκαίου για τη λειτουργία όλων των διοικητικών δικαστηρίων της χώρας (ΣτΕ
Ολομ. σε Συμβούλιο 9/2022, 14/2020).
Δια ταύτα
Εγκρίνει εν μέρει την εισαγόμενη με την υπ’ αρ. 2/2023
απόφαση της Ολομέλειας των δικαστών του Διοικητικού
Πρωτοδικείου Λάρισας συμπλήρωση, τροποποίηση και
κωδικοποίηση σε ενιαίο κείμενο των διατάξεων του Κανονισμού Εσωτερικής Υπηρεσίας του δικαστηρίου αυτού
και αναπέμπει την ανωτέρω απόφαση στο ίδιο όργανο,
προκειμένου να προβεί στις απαιτούμενες τροποποιήσεις, κατά το σκεπτικό.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1822/26.03.2024
Για την πιστοποίηση των ανωτέρω συντάχθηκε το παρόν πρακτικό.
Η Πρόεδρος
ΕΥΑΓΓΕΛΙΑ ΝΙΚΑ
Ι
Αριθμ. 37/2023
(2)
Έγκριση εν μέρει της υπ’ αρ. 2/2023 απόφασης
της Ολομελείας των Δικαστών του Διοικητικού
Πρωτοδικείου Ηρακλείου σε συμβούλιο.
ΤΟ ΣΥΜΒΟΥΛΙΟ ΤΗΣ ΕΠΙΚΡΑΤΕΙΑΣ
ΣΕ ΟΛΟΜΕΛΕΙΑ ΚΑΙ ΣΥΜΒΟΥΛΙΟ
Σήμερα, την 1η Νοεμβρίου 2023, ημέρα Τετάρτη και
ώρα 15:00, συνήλθε στο κατάστημα του Συμβουλίου
της Επικρατείας και στην αίθουσα συνεδριάσεων της
Ολομελείας αποτελούμενο από τα μέλη του: Ευαγγελία
Νίκα, Πρόεδρο, Μιχαήλ Πικραμένο, Μαργαρίτα Γκορτζολίδου, Κωνσταντίνο Κουσούλη, Μαρίνα Παπαδο-
πούλου, Ηλία Μάζο, Χρήστο Ντουχάνη, Αντιπροέδρους
του Συμβουλίου της Επικρατείας και τους Συμβούλους
Άννα Καλογεροπούλου, Βαρβάρα Ραφτοπούλου, Κωνσταντίνα Φιλοπούλου, Δημήτριο Μακρή, Παρασκευή
Μπραΐμη, Σοφία Βιτάλη, Βικτωρία Πλαπούτα, Δημήτριο
Εμμανουηλίδη, Μαρία Σωτηροπούλου, Κωνσταντίνα Κονιδιτσιώτου, Αγγελική Μίντζια, Ρωξάνη Γιαννουλάτου,
Χριστίνα Σιταρά, Χρήστο Λιάκουρα, Νικόλαο Σκαρβέλη,
Κωνσταντία Λαζαράκη, Δημήτριο Βασιλειάδη, Αικατερίνη Ρωξάνα, Ειρήνη Σταυρουλάκη, Κασσιανή Μαρίνου,
Μαρίνα-Αλεξάνδρα Τσακάλη, Μαρία Αθανασοπούλου,
Γεωργία Ανδριοπούλου, Βασιλική Μόσχου, Σουλτάνα
Κωνσταντίνου, Χριστιάνα Μπολόφη, Ιωάννη Μιχαλακόπουλο, Ουρανία Νικολαράκου, Δημήτριο Βανδώρο,
Χρήστο Παπανικολάου, Σταυρούλα Λαμπροπούλου και
Οδυσσέα Σπαχή. Τα λοιπά μέλη, αν και προσκλήθηκαν,
δεν εμφανίσθηκαν, γιατί είχαν κώλυμα. Παρέστη επίσης
η Γραμματέας Ελένη Γκίκα, Προϊσταμένη της Διεύθυνσης
της Γραμματείας του Συμβουλίου της Επικρατείας.
Θέμα της συζήτησης, σύμφωνα με την πρόσκληση
της Προέδρου, ήταν η έγκριση της υπ’ αρ. 2/2023 αποφάσεως της Ολομέλειας του Διοικητικού Πρωτοδικείου
Ηρακλείου που αφορά την τροποποίηση των διατάξεων
του Κανονισμού Εσωτερικής Υπηρεσίας του ανωτέρω
Δικαστηρίου.
Η Ολομέλεια άκουσε την εισηγήτρια της υποθέσεως,
Σύμβουλο Επικρατείας Βασιλική Μόσχου.
Σκέφθηκε κατά τον Νόμο
1. Επειδή, με το υπό στοιχεία ΓΠ 4261/22.9.2023 έγγραφο της Προϊσταμένης του Διοικητικού Πρωτοδικεί-
ου Ηρακλείου διαβιβάστηκε στο Συμβούλιο της Επικρατείας προς έγκριση η υπ’ αρ. 2/2023 απόφαση της
Ολομέλειας των Δικαστών του ως άνω δικαστηρίου σε
συμβούλιο, στην οποία περιλαμβάνεται ως ενιαίο κείμενο ο ισχύων Κανονισμός Εσωτερικής Υπηρεσίας του
Διοικητικού Πρωτοδικείου Ηρακλείου (Β’ 3164/2021) με
τις ήδη προτεινόμενες από την Ολομέλεια των Δικαστών
του δικαστηρίου αυτού τροποποιήσεις και συμπληρώσεις. Ήδη, κατόπιν της από 19.10.2023 πρόσκλησης της
Προέδρου του Συμβουλίου της Επικρατείας, εισάγεται
προς έγκριση η ως άνω υπ’ αρ. 2/2023 απόφαση κατά
το μέρος που με αυτήν είτε τροποποιούνται διατάξεις
του, κατά τα ανωτέρω, δημοσιευθέντος ενιαίου κειμένου
του Κανονισμού Εσωτερικής Υπηρεσίας του δικαστηρίου
αυτού είτε προστίθενται νέες διατάξεις.
2. Επειδή, με τον ν. 4938/2022 (Α’ 109) θεσπίσθηκε νέος
Κώδικας Οργανισμού Δικαστηρίων και Κατάστασης Δικαστικών Λειτουργών (Κ.Ο.Δ.Κ.Δ.Λ., στο εξής Κώδικας),
με το δε άρθρο 130 αυτού καταργήθηκε ο προηγούμενος ομώνυμος Κώδικας (ν. 1756/1988) από 6.6.2022.
Ειδικότερα, στο άρθρο 19 του ισχύοντος Κώδικα με τίτλο
«Κανονισμοί Εσωτερικής Υπηρεσίας», ορίζεται ότι: «1. Με
την επιφύλαξη του άρθρου 27, κάθε δικαστήριο [...] καταρτίζει κανονισμό εσωτερικής υπηρεσίας, ο οποίος
συμπληρώνεται, τροποποιείται ή αντικαθίσταται, όταν
επιβάλλεται από υπηρεσιακές ανάγκες. 2. Ο κανονισμός
καταρτίζεται, συμπληρώνεται, τροποποιείται ή αντικαθίσταται ως εξής: α. των δικαστηρίων [...] από τις ολο-
μέλειες αυτών, [...] 3. [...] 4. [...] 5. α) Ο κανονισμός ορίζει
ιδίως: αα) τα τμήματα των δικαστηρίων [...], τον τρόπο
συγκρότησής τους, το χρονικό διάστημα παραμονής των
δικαστικών λειτουργών σε κάθε τμήμα και την κατανομή
των υποθέσεων σε αυτά, αβ) τον αριθμό των δικασίμων
και των υποθέσεων ανά δικάσιμο, αγ) ζητήματα που
αφορούν στη χρέωση των υποθέσεων ανά δικαστικό
λειτουργό από τον πρόεδρο του οικείου τμήματος και
αδ) οποιοδήποτε ζήτημα ανάγεται στην εσωτερική οργάνωση των υπηρεσιών των δικαστηρίων [...] και στην
εύρυθμη διεξαγωγή των εργασιών τους. β) Οι ρυθμίσεις
του κανονισμού ως προς τον τρόπο χρέωσης των υποθέσεων διασφαλίζουν την ποιοτική και αποδοτική άσκηση
του δικαιοδοτικού έργου, λαμβανομένων υπόψη των
ιδιαίτερων συνθηκών κάθε δικαστηρίου [...] και της στελέχωσης αυτών. Στον κανονισμό προβλέπεται κατώτατος
και ανώτατος αριθμός υποθέσεων που χρεώνονται ανά
δικαστικό [...]. O αριθμός αυτός, σε περίπτωση ύπαρξης
πλειόνων τμημάτων στο δικαστήριο [...], διαφοροποιείται
με βάση τη σοβαρότητα και τη δυσχέρεια των υποθέσεων εκάστου τμήματος. Ο κανονισμός διασφαλίζει ότι
κατά τη χρέωση των υποθέσεων λαμβάνεται μέριμνα,
ώστε αυτή να είναι καταρχήν ίση κατ’ αριθμό, σοβαρότητα και δυσχέρεια ως προς όλους τους υπηρετούντες
στο τμήμα δικαστές [...], και δύναται να προβλέπει κατ’
εξαίρεση μειωμένη χρέωση, όπου ο νόμος το επιβάλλει
ή ενόψει της ανάθεσης σε δικαστικό [...] και άλλων καθηκόντων. Προς τον σκοπό της ισομερούς κατανομής
υποθέσεων, με τον κανονισμό θεσπίζεται σύστημα με
το οποίο κατατάσσονται οι υποθέσεις, ανάλογα με τη
σοβαρότητα και τη δυσχέρειά τους, υποχρεωτικά και
αποκλειστικά από το ένα (1) που αντιστοιχεί στην λιγότερο απαιτητική έως το πέντε (5) που αντιστοιχεί στην
πιο απαιτητική. [...] Προκειμένου να εισαχθεί για πρώτη
φορά το σύστημα του προηγουμένου εδαφίου, οι κανονισμοί των δικαστηρίων τροποποιούνται αναλόγως
πριν από την έναρξη του δικαστικού έτους 2023-2024.
6. [...] 7. Οι κανονισμοί και οι τροποποιήσεις τους υποβάλλονται αμέσως στις οικείες ολομέλειες των ανώτατων
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1822/26.03.2024
δικαστηρίων, οι οποίες έχουν δικαίωμα συμπλήρωσης,
τροποποίησης ή ακύρωσης αυτών, ως προς όλα τα σημεία και ειδικότερα ως προς τον αριθμό των δικασίμων
και των υποθέσεων που προσδιορίζονται σε κάθε δικάσιμο. Οι κανονισμοί ισχύουν μόνο μετά την τελική έγκρισή
τους από τις ολομέλειες των ανώτατων δικαστηρίων και
αφού διαβιβαστούν στον Υπουργό Δικαιοσύνης, δημοσιεύονται στην Εφημερίδα της Κυβερνήσεως». Εξάλλου,
στο άρθρο 104 του Κώδικα με τίτλο «Ενιαίο πλαίσιο οδηγιών, πρακτικών και κατευθύνσεων επιθεώρησης», ορί-
ζεται ότι: «Οι ολομέλειες των ανώτατων δικαστηρίων,
προκειμένου να διασφαλίσουν το ενιαίο μέτρο και την
αποτελεσματικότητα της επιθεώρησης των δικαστηρίων
και εισαγγελιών, των διευθυνόντων τους και των λοιπών
δικαστικών λειτουργών, καταρτίζουν με απόφασή τους
ενιαίο πλαίσιο οδηγιών, πρακτικών και κατευθύνσεών
τους προς το οικείο Συμβούλιο Επιθεώρησης και τους
επιθεωρητές για την άσκηση των αρμοδιοτήτων τους.
Με την ίδια απόφαση καταρτίζεται ενιαίο έντυπο για τις
εκθέσεις επιθεώρησης των δικαστηρίων, εισαγγελιών
και δικαστικών λειτουργών βάσει των κριτηρίων του άρθρου 102». Τέλος, στο άρθρο 129 του Κ.Ο.Δ.Κ.Δ.Λ., το
οποίο φέρει τον τίτλο «Μεταβατικές διατάξεις» ορίζεται
ότι: «8. Οι κανονισμοί των δικαστηρίων για την εφαρμογή
του συστήματος της ισομερούς κατανομής των υποθέσεων της παρ. 5 του άρθρου 19, τροποποιούνται αναλόγως
πριν από την έναρξη του δικαστικού έτους 2023-2024».
3. Επειδή, η Ολομέλεια του Συμβουλίου της Επικρατείας σε συμβούλιο, κατά τον έλεγχο κανονισμού εσω-
τερικής υπηρεσίας διοικητικού δικαστηρίου, χωρίς να
υποκαθίσταται, κατ’ αρχήν, στην κρίση των δικαστών
της ολομέλειας του οικείου δικαστηρίου, ελέγχει κατά
πόσον οι συγκεκριμένες διατάξεις υπηρετούν τον σκοπό
της εύρυθμης και αποτελεσματικής λειτουργίας του και
υποδεικνύει, όπου χρειάζεται, την τροποποίησή τους.
Οι υποδείξεις αυτές δεν έχουν γνωμοδοτικό απλώς χαρακτήρα, αλλά είναι δεσμευτικές ως προς τη θέσπιση
των ρυθμίσεων ή τροποποιήσεων που αποτελούν το
περιεχόμενό τους (αποφάσεις της Ολομέλειας του Συμβουλίου της Επικρατείας σε συμβούλιο 6/2023, 20/2022,
13/2022, 10-11/2022, 23/2020, 22/2020, 10/2020,
24/2018, 15/2017, 36/2016 κ.ά.). Και ναι μεν, σε περίπτωση τροποποίησης υφιστάμενου ήδη Κανονισμού, ο
σχετικός έλεγχος περιορίζεται, κατ’ αρχήν, μόνο στις υποβαλλόμενες προς έγκριση τροποποιητικές ρυθμίσεις, δεν
αποκλείεται, όμως, επί τη ευκαιρία έγκρισης αυτών και
προς εξυπηρέτηση του ανωτέρω σκοπού, να διατυπώνονται από την Ολομέλεια παρατηρήσεις και υποδείξεις
και για τις λοιπές διατάξεις (αποφάσεις της Ολομέλειας
του Συμβουλίου της Επικρατείας σε συμβούλιο 31/2016,
29/2016, 5/2016, 29-32/2015, 16/2014, 6/2013, 10/2012).
4. Επειδή, στην προκείμενη περίπτωση, με την υπ’ αρ.
2/2023 απόφαση της Ολομέλειας των Δικαστών του Διοικητικού Πρωτοδικείου Ηρακλείου σε συμβούλιο επι-
χειρείται κατ’ αρχάς η τροποποίηση της διατάξεως του
άρθρου 1 παρ. 1 του ισχύοντος Κανονισμού Εσωτερικής
Υπηρεσίας του Διοικητικού Πρωτοδικείου Ηρακλείου σε
σχέση αφενός μεν με τον αριθμό των προβλεπόμενων
οργανικών θέσεων δικαστικών λειτουργών, αφετέρου η
προσθήκη σε αυτό, εν όψει των κατά τα ανωτέρω οριζόμενων στην παρ. 5 του άρθρου 19 του ν. 4398/2022, δύο
επιπλέον παραγράφων με αριθμό 7 και 8 και η συναφής
τροποποίηση του τίτλου αυτού. Ειδικότερα, η τροποποίηση σε σχέση με τον αριθμό των προβλεπόμενων οργα-
νικών θέσεων δικαστικών λειτουργών (4 Πρόεδροι και
14 Πρωτοδίκες - Πάρεδροι Δ.Δ.) κρίνεται επιβεβλημένη
λόγω της μείωσης του αριθμού των Πρωτοδικών - Παρέδρων Δ.Δ. από 19 [βλ. άρθρο 1 του ισχύοντος Κανονι-
σμού, άρθρο 2 περ. 2 του π.δ. 32/2017 (Α’ 54) και άρθρο 2
περ. Β υποπερ. 4 του π.δ. 38/2018 (Α’ 74)] σε 14, σύμφωνα
με το άρθρο 1 παρ. ΙΙΙ υποπαρ. 2 του π.δ. 54/2023 (Α’ 108),
δεν προκαλεί παρατηρήσεις και πρέπει να εγκριθεί.
5. Επειδή, περαιτέρω, η επιχειρούμενη με την υποβληθείσα προς έγκριση απόφαση της Ολομέλειας των
Δικαστών του Διοικητικού Πρωτοδικείου Ηρακλείου σε
συμβούλιο προσθήκη στον τίτλο του άρθρου 1 του Κανονισμού της φράσης “Κατάταξη των υποθέσεων ανάλο-
γα με τη σοβαρότητα και τη δυσχέρειά τους” συναρτάται
με το περιεχόμενο των προστιθέμενων νέων παρ. 7 και 8
του άρθρου 1 του Κανονισμού, οι οποίες έχουν το ακόλουθο περιεχόμενο: «7. Η χρέωση των υποθέσεων πρέ-
πει, κατ’ αρχήν, να είναι ίση κατ’ αριθμό, σοβαρότητα και
δυσχέρεια ως προς όλους τους υπηρετούντες δικαστές
σε κάθε τμήμα του Δικαστηρίου. Κατ’ εξαίρεση, δύναται
να προβλεφθεί μειωμένη χρέωση σε κάποιο δικαστικό
λειτουργό, εφόσον συντρέχει νόμιμη περίπτωση ή του
ανατίθενται και άλλα καθήκοντα. Οι υποθέσεις κατατάσσονται, ανάλογα με τη σοβαρότητα και τη δυσχέρειά
τους, υποχρεωτικά και αποκλειστικά από το ένα (1) που
αντιστοιχεί στην λιγότερο απαιτητική έως το πέντε (5)
που αντιστοιχεί στην πιο απαιτητική. Με αριθμό βαρύτητας ένα (1) αξιολογούνται οι εξής υποθέσεις: α) απα-
ράδεκτες λόγω έλλειψης νομιμοποίησης ή παραβόλου
και άλλων τυπικών παραλείψεων, καθώς και προδήλως
εκπρόθεσμες, β) υποθέσεις εν συμβουλίω, γ) αναστολές
ουσίας και ακυρωτικές (εκτός από αναστολές ασύλου
και άλλες που δεν περιορίζονται μόνο στην εξέταση της
βλάβης), δ) υποθέσεις στις οποίες έχει εκλείψει το αντικείμενο και ε) παραπεμπτικές σε άλλο δικαστήριο (με
πάγια νομολογία). Με αριθμό βαρύτητας δύο (2) αξιολογούνται οι εξής υποθέσεις: α) υποθέσεις για τις οποίες
υπάρχει νομολογία του Συμβουλίου της Επικρατείας ή
των Τακτικών Διοικητικών Δικαστηρίων, β) αναστολές
ασύλου ή άλλες που δεν περιορίζονται στην εξέταση
της βλάβης, γ) καταργήσεις δίκης και δ) παραπεμπτικές
σε άλλο δικαστήριο. Με αριθμό βαρύτητας τρία (3) αξιολογούνται οι εξής υποθέσεις: α) υποθέσεις με έντονο
πολιτικό - κοινωνικό ενδιαφέρον και β) υποθέσεις που
πρέπει να διεκπεραιωθούν άμεσα είτε επειδή το ορίζει
ο νόμος είτε λόγω της φύσης της υπόθεσης κατά την
κρίση του Δικαστηρίου. Με αριθμό βαρύτητας τέσσερα
(4) αξιολογούνται οι εξής υποθέσεις: α) υποθέσεις χωρίς
νομολογία ή υποθέσεις που καταλήγουν σε ανατροπή
της υφιστάμενης νομολογίας, β) υποθέσεις με ιδιαίτερα
περίπλοκο πραγματικό (ιδίως αγωγές-συμβάσεις), με μεγάλο αριθμό διαδίκων και διαφορετικά - περίπλοκα αιτή-
ματα και γ) συνδυασμός των περιπτώσεων υποθέσεων
αριθμού βαρύτητας 3. Τέλος, με αριθμό βαρύτητας πέντε
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1822/26.03.2024
(5) αξιολογούνται οι εξής υποθέσεις: α) υποθέσεις χωρίς
νομολογία που θέτουν ζητήματα συνταγματικότητας,
δικαίου της Ευρωπαϊκής Σύμβασης των Δικαιωμάτων
του Ανθρώπου ή ενωσιακού δικαίου, β) προδικαστικά
ερωτήματα και γ) συνδυασμός των περιπτώσεων υποθέσεων αριθμού βαρύτητας 4. 8. Ως προς τη διαδικα-
σία αξιολόγησης της δυσχέρειας και σοβαρότητας των
υποθέσεων ορίζεται ότι η υπόθεση αξιολογείται αρχικώς από τον πρόεδρο του τμήματος, κατά τον ορισμό
του εισηγητή στην τριμελή σύνθεση και τη χρέωση στη
μονομελή σύνθεση. Ελέγχεται κάθε υπόθεση ανάλογα
με τα χαρακτηριστικά που εμφανίζει και εντάσσεται σε
μια κατηγορία από τις παραπάνω. Σε περίπτωση που η
υπόθεση πρόκειται, καταρχήν, να ενταχθεί σε κατώτερη
κατηγορία, πλην εμφανίζει χαρακτηριστικά και ανώτερης κατηγορίας, εντάσσεται στην ανώτερη. Μέχρι τη
συζήτηση της υπόθεσης, ο δικαστής που έχει οριστεί ή
χρεωθεί μπορεί να προτείνει στον πρόεδρο την αλλαγή
της αρχικής αξιολόγησης και εκείνος αποφασίζει εκ νέου.
Ακολουθεί επιβεβαίωση της ως άνω αξιολόγησης από
τον δικαστή της μονομελούς σύνθεσης κατά τη δημοσίευση της απόφασης. Σε περίπτωση που διαφωνεί με
την αξιολόγηση του προέδρου, διατυπώνει τους λόγους
της διαφωνίας και ο πρόεδρος του τμήματος αποφασίζει εκ νέου. Τέλος, γίνεται επιβεβαίωση ή ανατροπή της
αρχικής αξιολόγησης από τον πρόεδρο του τμήματος
κατά τη δημοσίευση της απόφασης της τριμελούς σύνθεσης, λαμβάνοντας υπόψη και σχετική σημείωση του
εισηγητή ως προς τον βαθμό δυσκολίας της υπόθεσης
κατά την παράδοση του σχεδίου». Για την έγκριση, όμως,
από την Ολομέλεια του Συμβουλίου της Επικρατείας σε
συμβούλιο, κατά τις διατάξεις του άρθρου 19 παρ. 7 του
Κ.Ο.Δ.Κ.Δ.Λ., των Κανονισμών εσωτερικής λειτουργίας
των διοικητικών δικαστηρίων και, προκειμένου να διασφαλιστεί η με ενιαίο κατά το δυνατόν τρόπο άσκηση
από τις οικείες ολομέλειες της αρμοδιότητάς τους για
την καθιέρωση του ως άνω συστήματος της ισομερούς
χρέωσης των υποθέσεων χάριν της εύρυθμης και αποτελεσματικής λειτουργίας της Διοικητικής Δικαιοσύνης,
καθώς και για τη διασφάλιση του ενιαίου μέτρου κρίσης
κατά την επιθεώρηση των δικαστών, οι οικείες ρυθμίσεις
των Κανονισμών ενδείκνυται να μην αποκλίνουν ουσιωδώς, αλλά, κατ’ αρχήν, οφείλουν να στοιχούν προς τα
κριτήρια κατάταξης, τα οποία περιελήφθησαν -με σκοπό, μεταξύ άλλων, και την υποβοήθηση του έργου των
ολομελειών των διοικητικών δικαστηρίων- στο Παράρτημα 1 του Ενιαίου Πλαισίου Κατευθύνσεων, Οδηγιών και
Πρακτικών για την επιθεώρηση των Τακτικών Διοικητικών Δικαστηρίων, το οποίο καταρτίστηκε με την υπ’ αρ.
19/2023 απόφαση της Ολομέλειας του Συμβουλίου της
Επικρατείας σε συμβούλιο βάσει της κατά το άρθρο 104
του Κ.Ο.Δ.Κ.Δ.Λ. αρμοδιότητάς της. Ενόψει των ανωτέρω, συνιστάται στην περ. α’ της κατηγορίας υποθέσεων
με αριθμό βαρύτητας 1 της νέας παρ. 7 του άρθρου 1
της υπό έγκριση απόφασης να απαλειφθεί η φράση
«νομιμοποίησης ή», στην περ. β’ της κατηγορίας υποθέσεων με αριθμό βαρύτητας 3 της αυτής παραγράφου
του άρθρου 1 της υπό έγκριση απόφασης να προκριθεί
η χρήση της λέξεως «παραχρήμα» αντί της προτεινόμενης «άμεσα» και να συμπληρωθεί η διατύπωση του
προτελευταίου εδαφίου της νέας παρ. 8 του άρθρου 1
της υπό έγκριση απόφασης με την προσθήκη της λέξεως «εγγράφως» στην φράση «διατυπώνει τους λόγους
της διαφωνίας». Εξάλλου, λαμβανομένου υπόψη ότι,
ενόψει των οριζομένων στην παρ. 4 του άρθρου 15 του
ν. 3068/2002 (Α’ 274), όπως ισχύει μετά την αντικατάστασή της με το άρθρο 57 παρ. 4 του ν. 4689/2020 (Α’ 103),
ενώπιον του Διοικητικού Πρωτοδικείου Ηρακλείου δεν
άγονται υποθέσεις ασύλου, δεν τίθεται, κατά τούτο, ζήτημα εναρμόνισης των ρυθμίσεων της νέας παρ. 7 του άρ-
θρου 1 της υπό έγκριση απόφασης προς το Παράρτημα
Ι του προαναφερθέντος Πλαισίου, ως προς τις αναφορές
που περιέχονται στο Παράρτημα αυτό στις αναστολές
ασύλου. Συνεπώς, στην εντός παρενθέσεως φράση της
υποπερ. γ’ (των υποθέσεων με αριθμό βαρύτητας 1) και
στην υποπερ. β’ (των υποθέσεων με αριθμό βαρύτητας 2) της νέας παρ. 7 του άρθρου 1 της υπό έγκριση
απόφασης πρέπει να απαλειφθούν οι λέξεις “ασύλου
και άλλες” και “ασύλου ή άλλες” αντίστοιχα, ώστε οι ως
άνω υποπεριπτώσεις να διαμορφωθούν, αντιστοίχως,
ως εξής: «αναστολές ουσίας και ακυρωτικές (εκτός από
αναστολές που δεν περιορίζονται μόνο στην εξέταση
της βλάβης)» (υποπερ. γ’ των υποθέσεων με αριθμό βαρύτητας 1) και «αναστολές που δεν περιορίζονται στην
εξέταση της βλάβης» (υποπερ. β’ των υποθέσεων με
αριθμό βαρύτητας 2).
6. Επειδή, περαιτέρω, με την υποβληθείσα προς έγκριση απόφαση προτείνεται η τροποποίηση του άρθρου 6
του ισχύοντος Κανονισμού του Διοικητικού Πρωτοδικείου Ηρακλείου, που αφορά τη λειτουργία του υφιστά-
μενου γραφείου νομολογίας, έρευνας και δικαστικής
ιστορίας, προκειμένου το άρθρο 6 του Κανονισμού να
εναρμονιστεί με τις ρυθμίσεις του άρθρου 24 του ισχύοντος Κ.Ο.Δ.Κ.Δ.Λ.. Η προτεινόμενη με το άρθρο 6 της
υπό έγκριση απόφασης τροποποίηση του Κανονισμού
εναρμονίζεται κατά το περιεχόμενό της με το άρθρο 24
του ισχύοντος Κ.Ο.Δ.Κ.Δ.Λ., δεν προκαλεί παρατήρηση
και συνεπώς πρέπει να εγκριθεί.
7. Επειδή, τέλος, με την υπό έγκριση απόφαση προτείνεται η τροποποίηση του τίτλου του άρθρου 2 του
Κανονισμού με την προσθήκη της φράσης «Ωράριο λειτουργίας της για τους δικηγόρους, τους διαδίκους και το
κοινό», καθώς και η προσθήκη νέας παρ. 5 στο άρθρο 2
του ισχύοντος Κανονισμού, με την οποία προτείνεται ως
ωράριο λειτουργίας της Γραμματείας του Δικαστηρίου
για τους δικηγόρους, τους διαδίκους και το κοινό από τις
07.30 π.μ. έως τις 2.00 μ.μ.. Η προτεινόμενη ρύθμιση είναι
κατ’ αρχήν εντός της νομοθετικής εξουσιοδοτήσεως του
άρθρου 19 παρ. 5 στοιχείο α’ περ. αδ’ του Κ.Ο.Δ.Κ.Δ.Λ., δεν
παραβιάζει το άρθρο 20 παρ.1 του Συντάγματος ούτε το
άρθρο 6 της Ευρωπαϊκής Συμβάσεως των Δικαιωμάτων
του Ανθρώπου (που κυρώθηκε με το άρθρο πρώτον του
ν.δ. 53/1974, Α’ 256), διότι, κατά την έννοια της νομοθετικής αυτής εξουσιοδοτήσεως, η καθιέρωση ωραρίου
συναλλαγής με το κοινό αποτελεί ζήτημα που ανάγεται
στην εσωτερική οργάνωση των υπηρεσιών των δικαστηρίων και στην εύρυθμη διεξαγωγή των εργασιών τους,
δεδομένου ότι αποσκοπεί στην εξυπηρέτηση της λειΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1822/26.03.2024
τουργίας των υπηρεσιών τους ώστε τελικώς να επιτυγχάνεται η ομαλή διεξαγωγή των εργασιών τους (αποφάσεις
υπ’ αρ. 13/2022, 23/2020, 22/2020, 10/2020, 20/2018,
28/2016 της Ολομέλειας του Συμβουλίου της Επικρατείας σε συμβούλιο). Ενόψει αυτών και λαμβανομένου,
περαιτέρω, υπόψη ότι με το άρθρο 126 παρ. 7 έως 12
του Κώδικα Διοικητικής Δικονομίας, όπως ισχύουν (βλ.
άρθρο 49 παρ. 2 του ν. 4055/2012, Α’ 51, άρθρο 76 παρ. 3
του ν. 4635/2019, Α’ 167, και άρθρο 23 του ν. 5028/2023,
Α’ 54) έχει ήδη θεσπισθεί η διαδικασία ηλεκτρονικής
κατάθεσης δικογράφων (βλ. τις 1629/25.5.2018 και
1196/6.4.2023 αποφάσεις του Γενικού Επιτρόπου της
Επικρατείας των Τακτικών Διοικητικών Δικαστηρίων,
με τις οποίες ορίσθηκαν η 29η Μαΐου 2018 και η 24η
Απριλίου 2023 ως ημερομηνίες έναρξης της διαδικασίας
ηλεκτρονικής κατάθεσης, αφενός, εισαγωγικών δικογράφων κύριας και προσωρινής δικαστικής προστασίας,
αφετέρου, παρεπόμενων δικογράφων, ήτοι παρεμβάσεων και προσθέτων λόγων, αντίστοιχα στο Διοικητικό
Πρωτοδικείο Ηρακλείου), νομίμως κατ’ αρχήν περιορίζεται, με την προμνημονευθείσα διάταξη της υπό έγκριση
απόφασης, το ωράριο λειτουργίας της Γραμματείας του
Δικαστηρίου για το κοινό, με τη διευκρίνιση, όμως, ότι
ο περιορισμός αυτός θα ισχύει μόνο για την κατάθεση
των εισαγωγικών και των παρεπόμενων δικογράφων
(πρβλ. αποφάσεις υπ’ αρ. 13/2022, 22/2020, 10/2020,
20/2018, 28/2016 της Ολομέλειας του Συμβουλίου της
Επικρατείας σε συμβούλιο). Περαιτέρω δε, ενόψει της
ανάγκης επαρκούς ενημέρωσης των ενδιαφερομένων
για την εισαγόμενη ρύθμιση, θα πρέπει να προστεθεί
στον Κανονισμό μεταβατική διάταξη με το ακόλουθο
περιεχόμενο: «Η διάταξη της παρ. 5 του άρθρου 2 θα
ισχύσει ένα μήνα μετά τη δημοσίευση του παρόντος
Κανονισμού στην Εφημερίδα της Κυβερνήσεως».
8. Επειδή, εξάλλου, για νομοτεχνικούς λόγους ενδείκνυται: i) η διάταξη του άρθρου 2 που αφορά ζητήματα
της Γραμματείας του Δικαστηρίου να τεθεί ως τελευταίο
άρθρο του Κανονισμού, ήτοι ως άρθρο 6, με συνέπεια,
στην αναφερθείσα στην προηγούμενη σκέψη μεταβατική διάταξη αντί της φράσης “του άρθρου 2” να τεθεί
“του άρθρου 6”, ii) να γίνει αντιστοίχως αναρίθμηση των
λοιπών άρθρων, το δε άρθρο 6 της υπό έγκριση απόφασης με τίτλο “Σύσταση και λειτουργία του γραφείου
νομολογίας, έρευνας και δικαστικής ιστορίας” να τεθεί
ως άρθρο 5.
9. Επειδή, ενόψει της θέσεως σε ισχύ του νέου
Κ.Ο.Δ.Κ.Δ.Λ. και του νέου Κώδικα Δικαστικών Υπαλλήλων
(Κ.Δ.Υ.) (ν. 4798/2021, Α’ 68), πρέπει να επικαιροποιηθούν
οι διατάξεις του Κανονισμού, όπου παρίσταται ανάγκη
(ενδεικτικώς αναφέρεται η αντικατάσταση του τίτλου
του άρθρου 4 του ισχύοντος κανονισμού ως εξής: “Ορισμός δικασίμων κατά τη διάρκεια του δικαστικού έτους
και κατά την περίοδο των εορτών των Χριστουγέννων
και του Πάσχα”, η κατάργηση της παραγράφου 4 του
άρθρου 1 του ισχύοντος Κανονισμού, ενόψει της διάταξης του άρθρου 76 παρ. 1 του νέου Κ.Ο.Δ.Κ.Δ.Λ. και
η αναρίθμηση των λοιπών παραγράφων του άρθρου 1
του Κανονισμού).
10. Επειδή, κατόπιν των ανωτέρω, πρέπει να εγκριθεί
εν μέρει η υπ’ αρ. 2/2023 απόφαση της Ολομέλειας των
Δικαστών του Διοικητικού Πρωτοδικείου Ηρακλείου σε
συμβούλιο και να αναπεμφθεί ο υποβληθείς Κανονισμός
Εσωτερικής Υπηρεσίας του εν λόγω Δικαστηρίου, κατά
το μη εγκριθέν μέρος του, στο αυτό όργανο, προκειμένου να υιοθετηθούν οι υποδεικνυόμενες παρατηρήσεις,
ώστε, μετά την επανυποβολή του στο Συμβούλιο της
Επικρατείας για έγκριση, να προωθηθεί αρμοδίως για
δημοσίευση στην Εφημερίδα της Κυβερνήσεως.
Δια ταύτα
Εγκρίνει εν μέρει την υπ’ αρ. 2/2023 απόφαση της Ολομελείας των Δικαστών του Διοικητικού Πρωτοδικείου
Ηρακλείου σε συμβούλιο και αναπέμπει, κατά τα λοιπά,
την απόφαση αυτή στο ίδιο όργανο, προκειμένου να
υιοθετηθούν οι υποδεικνυόμενες παρατηρήσεις κατά
το σκεπτικό.
Για την πιστοποίηση των ανωτέρω συντάχθηκε το παρόν πρακτικό.
Η Πρόεδρος
ΕΥΑΓΓΕΛΙΑ ΝΙΚΑ
Ι
Αριθμ. 38/2023
(3)
Έγκριση εν μέρει της υπ’ αρ. 2/2023 απόφασης
της Ολομελείας των Δικαστών του Διοικητικού
Πρωτοδικείου Σύρου σε συμβούλιο.
ΤΟ ΣΥΜΒΟΥΛΙΟ ΤΗΣ ΕΠΙΚΡΑΤΕΙΑΣ
ΣΕ ΟΛΟΜΕΛΕΙΑ ΚΑΙ ΣΥΜΒΟΥΛΙΟ
Σήμερα, την 1η Νοεμβρίου 2023, ημέρα Τετάρτη και
ώρα 15:00, συνήλθε στο κατάστημα του Συμβουλίου
της Επικρατείας και στην αίθουσα συνεδριάσεων της
Ολομελείας αποτελούμενο από τα μέλη του: Ευαγγελία
Νίκα, Πρόεδρο, Μιχαήλ Πικραμένο, Μαργαρίτα Γκορτζολίδου, Κωνσταντίνο Κουσούλη, Μαρίνα Παπαδο-
πούλου, Ηλία Μάζο, Χρήστο Ντουχάνη, Αντιπροέδρους
του Συμβουλίου της Επικρατείας και τους Συμβούλους
Άννα Καλογεροπούλου, Βαρβάρα Ραφτοπούλου, Κωνσταντίνα Φιλοπούλου, Δημήτριο Μακρή, Παρασκευή
Μπραΐμη, Σοφία Βιτάλη, Βικτωρία Πλαπούτα, Δημήτριο
Εμμανουηλίδη, Μαρία Σωτηροπούλου, Κωνσταντίνα Κονιδιτσιώτου, Αγγελική Μίντζια, Ρωξάνη Γιαννουλάτου,
Χριστίνα Σιταρά, Χρήστο Λιάκουρα, Νικόλαο Σκαρβέλη,
Κωνσταντία Λαζαράκη, Δημήτριο Βασιλειάδη, Αικατερίνη Ρωξάνα, Ειρήνη Σταυρουλάκη, Κασσιανή Μαρίνου,
Μαρίνα-Αλεξάνδρα Τσακάλη, Μαρία Αθανασοπούλου,
Γεωργία Ανδριοπούλου, Βασιλική Μόσχου, Σουλτάνα
Κωνσταντίνου, Χριστιάνα Μπολόφη, Ιωάννη Μιχαλακόπουλο, Ουρανία Νικολαράκου, Δημήτριο Βανδώρο,
Χρήστο Παπανικολάου, Σταυρούλα Λαμπροπούλου και
Οδυσσέα Σπαχή. Τα λοιπά μέλη, αν και προσκλήθηκαν,
δεν εμφανίσθηκαν, γιατί είχαν κώλυμα. Παρέστη επίσης
η Γραμματέας Ελένη Γκίκα, Προϊσταμένη της Διεύθυνσης
της Γραμματείας του Συμβουλίου της Επικρατείας.
Θέμα της συζήτησης, σύμφωνα με την πρόσκληση
της Προέδρου, ήταν η έγκριση της υπ’ αρ. 2/2023 αποφάσεως της Ολομέλειας του Διοικητικού Πρωτοδικείου
Σύρου που αφορά την τροποποίηση και συμπλήρωση
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1822/26.03.2024
των διατάξεων του Κανονισμού Εσωτερικής Υπηρεσίας
του ανωτέρω Δικαστηρίου.
Η Ολομέλεια άκουσε την εισηγήτρια της υποθέσεως,
Σύμβουλο Επικρατείας Βασιλική Μόσχου.
Σκέφθηκε κατά τον Νόμο
1. Επειδή, με το υπό στοιχεία ΓΠ 2633/14.9.2023 έγγραφο της Προϊσταμένης του Διοικητικού Πρωτοδικείου
Σύρου διαβιβάσθηκε στο Συμβούλιο της Επικρατείας
προς έγκριση η 2/2023 απόφαση της Ολομέλειας των
Δικαστών του ανωτέρω δικαστηρίου, με την οποία επιχειρείται η τροποποίηση και αντικατάσταση διατάξεων
του Κανονισμού Εσωτερικής Υπηρεσίας του εν λόγω
δικαστηρίου, όπως αυτός ισχύει μετά τις εγκριθείσες
με τα υπ’ αρ. 14/2015 και 10/2016 πρακτικά της Ολομέλειας του Συμβουλίου της Επικρατείας σε συμβούλιο
τροποποιήσεις του (Β’ 1421/2016). Ήδη, κατόπιν της από
19.10.2023 πρόσκλησης της Προέδρου του Συμβουλίου της Επικρατείας, εισάγεται προς έγκριση η ως άνω
2/2023 απόφαση της Ολομέλειας των Δικαστών του
Διοικητικού Πρωτοδικείου Σύρου.
2. Επειδή, με τον ν. 4938/2022 (Α’ 109) θεσπίσθηκε νέος
Κώδικας Οργανισμού Δικαστηρίων και Κατάστασης Δικαστικών Λειτουργών (Κ.Ο.Δ.Κ.Δ.Λ., στο εξής Κώδικας),
με το δε άρθρο 130 αυτού καταργήθηκε ο προηγούμενος ομώνυμος Κώδικας (ν. 1756/1988) από 6.6.2022.
Ειδικότερα, στο άρθρο 19 του ισχύοντος Κώδικα με τίτλο
«Κανονισμοί Εσωτερικής Υπηρεσίας», ορίζεται ότι: «1.
Με την επιφύλαξη του άρθρου 27, κάθε δικαστήριο [...]
καταρτίζει κανονισμό εσωτερικής υπηρεσίας, ο οποίος
συμπληρώνεται, τροποποιείται ή αντικαθίσταται, όταν
επιβάλλεται από υπηρεσιακές ανάγκες. 2. Ο κανονισμός
καταρτίζεται, συμπληρώνεται, τροποποιείται ή αντικαθίσταται ως εξής: α. των δικαστηρίων [...] από τις ολο-
μέλειες αυτών, [...] 3. [...] 4. [...] 5. α) Ο κανονισμός ορίζει
ιδίως: αα) τα τμήματα των δικαστηρίων [...], τον τρόπο
συγκρότησής τους, το χρονικό διάστημα παραμονής των
δικαστικών λειτουργών σε κάθε τμήμα και την κατανομή
των υποθέσεων σε αυτά, αβ) τον αριθμό των δικασίμων
και των υποθέσεων ανά δικάσιμο, αγ) ζητήματα που
αφορούν στη χρέωση των υποθέσεων ανά δικαστικό
λειτουργό από τον πρόεδρο του οικείου τμήματος και
αδ) οποιοδήποτε ζήτημα ανάγεται στην εσωτερική οργάνωση των υπηρεσιών των δικαστηρίων [...] και στην
εύρυθμη διεξαγωγή των εργασιών τους. β) Οι ρυθμίσεις
του κανονισμού ως προς τον τρόπο χρέωσης των υποθέσεων διασφαλίζουν την ποιοτική και αποδοτική άσκηση
του δικαιοδοτικού έργου, λαμβανομένων υπόψη των
ιδιαίτερων συνθηκών κάθε δικαστηρίου [...] και της στελέχωσης αυτών. Στον κανονισμό προβλέπεται κατώτατος
και ανώτατος αριθμός υποθέσεων που χρεώνονται ανά
δικαστικό [...]. O αριθμός αυτός, σε περίπτωση ύπαρξης
πλειόνων τμημάτων στο δικαστήριο [...], διαφοροποιείται
με βάση τη σοβαρότητα και τη δυσχέρεια των υποθέσεων εκάστου τμήματος. Ο κανονισμός διασφαλίζει ότι
κατά τη χρέωση των υποθέσεων λαμβάνεται μέριμνα,
ώστε αυτή να είναι καταρχήν ίση κατ’ αριθμό, σοβαρότητα και δυσχέρεια ως προς όλους τους υπηρετούντες
στο τμήμα δικαστές [...], και δύναται να προβλέπει κατ’
εξαίρεση μειωμένη χρέωση, όπου ο νόμος το επιβάλλει
ή ενόψει της ανάθεσης σε δικαστικό [...] και άλλων καθηκόντων. Προς τον σκοπό της ισομερούς κατανομής
υποθέσεων, με τον κανονισμό θεσπίζεται σύστημα με
το οποίο κατατάσσονται οι υποθέσεις, ανάλογα με τη
σοβαρότητα και τη δυσχέρειά τους, υποχρεωτικά και
αποκλειστικά από το ένα (1) που αντιστοιχεί στην λιγότερο απαιτητική έως το πέντε (5) που αντιστοιχεί στην
πιο απαιτητική. [...] Προκειμένου να εισαχθεί για πρώτη
φορά το σύστημα του προηγουμένου εδαφίου, οι κανονισμοί των δικαστηρίων τροποποιούνται αναλόγως
πριν από την έναρξη του δικαστικού έτους 2023-2024.
6. [...] 7. Οι κανονισμοί και οι τροποποιήσεις τους υποβάλλονται αμέσως στις οικείες ολομέλειες των ανώτατων
δικαστηρίων, οι οποίες έχουν δικαίωμα συμπλήρωσης,
τροποποίησης ή ακύρωσης αυτών, ως προς όλα τα σημεία και ειδικότερα ως προς τον αριθμό των δικασίμων
και των υποθέσεων που προσδιορίζονται σε κάθε δικάσιμο. Οι κανονισμοί ισχύουν μόνο μετά την τελική έγκρισή
τους από τις ολομέλειες των ανώτατων δικαστηρίων και
αφού διαβιβαστούν στον Υπουργό Δικαιοσύνης, δημοσιεύονται στην Εφημερίδα της Κυβερνήσεως». Εξάλλου,
στο άρθρο 104 του Κώδικα με τίτλο «Ενιαίο πλαίσιο οδηγιών, πρακτικών και κατευθύνσεων επιθεώρησης», ορί-
ζεται ότι: «Οι ολομέλειες των ανώτατων δικαστηρίων,
προκειμένου να διασφαλίσουν το ενιαίο μέτρο και την
αποτελεσματικότητα της επιθεώρησης των δικαστηρίων
και εισαγγελιών, των διευθυνόντων τους και των λοιπών
δικαστικών λειτουργών, καταρτίζουν με απόφασή τους
ενιαίο πλαίσιο οδηγιών, πρακτικών και κατευθύνσεών
τους προς το οικείο Συμβούλιο Επιθεώρησης και τους
επιθεωρητές για την άσκηση των αρμοδιοτήτων τους.
Με την ίδια απόφαση καταρτίζεται ενιαίο έντυπο για τις
εκθέσεις επιθεώρησης των δικαστηρίων, εισαγγελιών
και δικαστικών λειτουργών βάσει των κριτηρίων του άρθρου 102». Τέλος, στο άρθρο 129 του Κ.Ο.Δ.Κ.Δ.Λ., το
οποίο φέρει τον τίτλο «Μεταβατικές διατάξεις» ορίζεται
ότι: «8. Οι κανονισμοί των δικαστηρίων για την εφαρμογή
του συστήματος της ισομερούς κατανομής των υποθέσεων της παρ. 5 του άρθρου 19, τροποποιούνται αναλόγως
πριν από την έναρξη του δικαστικού έτους 2023-2024».
3. Επειδή, η Ολομέλεια του Συμβουλίου της Επικρατείας σε συμβούλιο, κατά τον έλεγχο κανονισμού εσω-
τερικής υπηρεσίας διοικητικού δικαστηρίου, χωρίς να
υποκαθίσταται, κατ’ αρχήν, στην κρίση των δικαστών
της ολομέλειας του οικείου δικαστηρίου, ελέγχει κατά
πόσον οι συγκεκριμένες διατάξεις υπηρετούν τον σκοπό
της εύρυθμης και αποτελεσματικής λειτουργίας του και
υποδεικνύει, όπου χρειάζεται, την τροποποίησή τους.
Οι υποδείξεις αυτές δεν έχουν γνωμοδοτικό απλώς χαρακτήρα, αλλά είναι δεσμευτικές ως προς τη θέσπιση
των ρυθμίσεων ή τροποποιήσεων που αποτελούν το
περιεχόμενό τους (αποφάσεις της Ολομέλειας του Συμβουλίου της Επικρατείας σε συμβούλιο 6/2023, 20/2022,
13/2022, 10-11/2022, 23/2020, 22/2020, 10/2020,
24/2018, 15/2017, 36/2016 κ.ά.). Και ναι μεν, σε περίπτωση τροποποίησης υφιστάμενου ήδη Κανονισμού, ο
σχετικός έλεγχος περιορίζεται, κατ’ αρχήν, μόνο στις υποβαλλόμενες προς έγκριση τροποποιητικές ρυθμίσεις, δεν
αποκλείεται, όμως, επί τη ευκαιρία έγκρισης αυτών και
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1822/26.03.2024
προς εξυπηρέτηση του ανωτέρω σκοπού, να διατυπώνονται από την Ολομέλεια παρατηρήσεις και υποδείξεις
και για τις λοιπές διατάξεις (αποφάσεις της Ολομέλειας
του Συμβουλίου της Επικρατείας σε συμβούλιο 31/2016,
29/2016, 5/2016, 29-32/2015, 16/2014, 6/2013, 10/2012).
4. Επειδή, στην προκείμενη περίπτωση, με την υπ’ αρ.
2/2023 απόφαση της Ολομέλειας των Δικαστών του Διοικητικού Πρωτοδικείου Σύρου σε συμβούλιο επιχειρείται
κατ’ αρχάς η τροποποίηση της διατάξεως του άρθρου 5
του ισχύοντος Κανονισμού Εσωτερικής Υπηρεσίας του
Διοικητικού Πρωτοδικείου Σύρου, η οποία συνίσταται
στην προσθήκη σε αυτό, εν όψει των κατά τα ανωτέρω
οριζόμενων στην παρ. 5 του άρθρου 19 του ν. 4398/2022,
δύο επιπλέον παραγράφων με αριθμό 5 και 6 και η
συναφής τροποποίηση του τίτλου αυτού. Ειδικότερα,
προστίθεται στον τίτλο του άρθρου 1 του Κανονισμού η
φράση “Κριτήρια κατάταξης και διαδικασία αξιολόγησης
της σοβαρότητας και της δυσχέρειας των υποθέσεων”,
η οποία συναρτάται με το περιεχόμενο των προστιθέμενων νέων παρ. 5 και 6 του άρθρου 5 του Κανονισμού,
οι οποίες έχουν το ακόλουθο περιεχόμενο: «5. Η χρέωση των υποθέσεων πρέπει, κατ’ αρχήν, να είναι ίση κατ’
αριθμό, σοβαρότητα και δυσχέρεια ως προς όλους τους
υπηρετούντες δικαστές σε κάθε τμήμα του Δικαστηρίου.
Κατ’ εξαίρεση, δύναται να προβλεφθεί μειωμένη χρέωση
σε κάποιο δικαστικό λειτουργό, εφόσον συντρέχει νόμιμη περίπτωση ή του ανατίθενται και άλλα καθήκοντα. Οι
υποθέσεις κατατάσσονται, ανάλογα με τη σοβαρότητα
και τη δυσχέρειά τους, υποχρεωτικά και αποκλειστικά
από το ένα (1) που αντιστοιχεί στην λιγότερο απαιτητική
έως το πέντε (5) που αντιστοιχεί στην πιο απαιτητική. Με
τον αριθμό βαρύτητας ένα (1) αξιολογούνται οι εξής υποθέσεις: α) απαράδεκτες λόγω έλλειψης νομιμοποίησης ή
παραβόλου και άλλων τυπικών παραλείψεων, καθώς και
προδήλως εκπρόθεσμες, β) υποθέσεις εν συμβουλίω, γ)
αναστολές ουσίας και ακυρωτικές (εκτός από αναστολές
ασύλου και άλλες που δεν περιορίζονται μόνο στην εξέταση της βλάβης), δ) υποθέσεις στις οποίες έχει εκλείψει
το αντικείμενο και ε) παραπεμπτικές σε άλλο δικαστήριο
(με πάγια νομολογία). Με τον αριθμό βαρύτητας δύο
(2) αξιολογούνται οι εξής υποθέσεις: α) υποθέσεις για
τις οποίες υπάρχει νομολογία του Συμβουλίου της Επικρατείας ή των τακτικών διοικητικών δικαστηρίων, β)
αναστολές ασύλου ή άλλες που δεν περιορίζονται στην
εξέταση της βλάβης, γ) καταργήσεις δίκης και δ) παραπεμπτικές σε άλλο δικαστήριο. Με τον αριθμό βαρύτητας
τρία (3) αξιολογούνται οι εξής υποθέσεις: α) υποθέσεις
με έντονο πολιτικό - κοινωνικό ενδιαφέρον και β) υποθέσεις που πρέπει να διεκπεραιωθούν άμεσα είτε επειδή το
ορίζει ο νόμος είτε λόγω της φύσης της υπόθεσης κατά
την κρίση του Δικαστηρίου. Με τον αριθμό βαρύτητας
τέσσερα (4) αξιολογούνται οι εξής υποθέσεις: α) υποθέσεις χωρίς νομολογία ή υποθέσεις που καταλήγουν σε
ανατροπή της υφιστάμενης νομολογίας, β) υποθέσεις με
ιδιαίτερα περίπλοκο πραγματικό (ιδίως αγωγές-συμβάσεις), με μεγάλο αριθμό διαδίκων και διαφορετικά - πε-
ρίπλοκα αιτήματα και γ) συνδυασμός των περιπτώσεων
υποθέσεων αριθμού βαρύτητας 3. Τέλος, με τον αριθμό
βαρύτητας πέντε (5) αξιολογούνται οι εξής υποθέσεις:
α) υποθέσεις χωρίς νομολογία που θέτουν ζητήματα συνταγματικότητας, δικαίου της Ευρωπαϊκής Σύμβασης
των Δικαιωμάτων του Ανθρώπου ή ενωσιακού δικαίου,
β) προδικαστικά ερωτήματα και γ) συνδυασμός των
περιπτώσεων υποθέσεων αριθμού βαρύτητας 4. 6. Ως
προς τη διαδικασία αξιολόγησης της δυσχέρειας και
σοβαρότητας των υποθέσεων ορίζεται ότι η υπόθεση
αξιολογείται αρχικώς από τον πρόεδρο του τμήματος,
κατά τον ορισμό του εισηγητή στην τριμελή σύνθεση
και τη χρέωση στη μονομελή σύνθεση. Ελέγχεται κάθε
υπόθεση ανάλογα με τα χαρακτηριστικά που εμφανίζει και εντάσσεται σε μια κατηγορία από τις παραπάνω.
Σε περίπτωση που η υπόθεση πρόκειται, καταρχήν, να
ενταχθεί σε κατώτερη κατηγορία, πλην εμφανίζει χαρακτηριστικά και ανώτερης κατηγορίας, εντάσσεται στην
ανώτερη. Μέχρι τη συζήτηση της υπόθεσης, ο δικαστής
που έχει οριστεί ή χρεωθεί μπορεί να προτείνει στον πρόεδρο την αλλαγή της αρχικής αξιολόγησης και εκείνος
αποφασίζει εκ νέου. Ακολουθεί επιβεβαίωση της ως άνω
αξιολόγησης από τον δικαστή της μονομελούς σύνθεσης
κατά τη δημοσίευση της απόφασης. Σε περίπτωση που
διαφωνεί με την αξιολόγηση του προέδρου, διατυπώνει
τους λόγους της διαφωνίας και ο πρόεδρος του τμήματος αποφασίζει εκ νέου. Τέλος, γίνεται επιβεβαίωση ή
ανατροπή της αρχικής αξιολόγησης από τον πρόεδρο
του τμήματος κατά τη δημοσίευση της απόφασης της
τριμελούς σύνθεσης, λαμβάνοντας υπόψη και σχετική
σημείωση του εισηγητή ως προς τον βαθμό δυσκολίας της υπόθεσης κατά την παράδοση του σχεδίου». Για
την έγκριση, όμως, από την Ολομέλεια του Συμβουλίου
της Επικρατείας σε συμβούλιο, κατά τις διατάξεις του
άρθρου 19 παρ. 7 του Κ.Ο.Δ.Κ.Δ.Λ., των Κανονισμών
εσωτερικής λειτουργίας των διοικητικών δικαστηρίων
και, προκειμένου να διασφαλιστεί η με ενιαίο κατά το
δυνατόν τρόπο άσκηση από τις οικείες ολομέλειες της
αρμοδιότητάς τους για την καθιέρωση του ως άνω συστήματος της ισομερούς χρέωσης των υποθέσεων χά-
ριν της εύρυθμης και αποτελεσματικής λειτουργίας της
Διοικητικής Δικαιοσύνης, καθώς και για τη διασφάλιση
του ενιαίου μέτρου κρίσης κατά την επιθεώρηση των
δικαστών, οι οικείες ρυθμίσεις των Κανονισμών ενδείκνυται να μην αποκλίνουν ουσιωδώς, αλλά, κατ’ αρχήν,
οφείλουν να στοιχούν προς τα κριτήρια κατάταξης, τα
οποία περιελήφθησαν -με σκοπό, μεταξύ άλλων, και
την υποβοήθηση του έργου των ολομελειών των διοικητικών δικαστηρίων- στο Παράρτημα 1 του Ενιαίου
Πλαισίου Κατευθύνσεων, Οδηγιών και Πρακτικών για
την επιθεώρηση των Τακτικών Διοικητικών Δικαστηρίων,
το οποίο καταρτίστηκε με την υπ’ αρ. 19/2023 απόφαση της Ολομέλειας του Συμβουλίου της Επικρατείας σε
συμβούλιο βάσει της κατά το άρθρο 104 του Κ.Ο.Δ.Κ.Δ.Λ.
αρμοδιότητάς της. Εν όψει των ανωτέρω, συνιστάται
στην περ. α’ της κατηγορίας υποθέσεων με αριθμό βαρύτητας 1 της νέας παρ. 5 του άρθρου 5 της υπό έγκρι-
ση απόφασης να απαλειφθεί η φράση «νομιμοποίησης
ή», στην περ. β’ της κατηγορίας υποθέσεων με αριθμό
βαρύτητας 3 της αυτής παραγράφου του άρθρου 5 της
υπό έγκριση απόφασης να προκριθεί η χρήση της λέξεως
«παραχρήμα» αντί της προτεινόμενης «άμεσα» και να
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1822/26.03.2024
συμπληρωθεί η διατύπωση του προτελευταίου εδαφίου
της νέας παραγράφου 6 του άρθρου 5 της υπό έγκριση
απόφασης με την προσθήκη της λέξεως «εγγράφως»
στην φράση «διατυπώνει τους λόγους της διαφωνίας».
Εξάλλου, λαμβανομένου υπόψη ότι, ενόψει των οριζομένων στην παρ. 4 του άρθρου 15 του ν. 3068/2002 (Α’ 274),
όπως ισχύει μετά την αντικατάστασή της με το άρθρο 57
παρ. 4 του ν. 4689/2020 (Α’ 103), ενώπιον του Διοικητικού
Πρωτοδικείου Σύρου δεν άγονται υποθέσεις ασύλου, δεν
τίθεται, κατά τούτο, ζήτημα εναρμόνισης των ρυθμίσεων
της νέας παρ. 5 του άρθρου 5 της υπό έγκριση απόφασης
προς το Παράρτημα Ι του προαναφερθέντος Πλαισίου,
ως προς τις αναφορές που περιέχονται στο Παράρτημα
αυτό στις αναστολές ασύλου. Συνεπώς, στην εντός παρενθέσεως φράση της υποπερ. γ’ (των υποθέσεων με
αριθμό βαρύτητας 1) και στην υποπερ. β’ (των υποθέσεων με αριθμό βαρύτητας 2) της νέας παρ. 5 του άρθρου 5
της υπό έγκριση απόφασης πρέπει να απαλειφθούν οι
λέξεις “ασύλου και άλλες” και “ασύλου ή άλλες” αντίστοιχα, ώστε οι ως άνω υποπεριπτώσεις να διαμορφωθούν,
αντιστοίχως, ως εξής: «αναστολές ουσίας και ακυρωτικές (εκτός από αναστολές που δεν περιορίζονται μόνο
στην εξέταση της βλάβης)» (υποπερ. γ’ των υποθέσεων
με αριθμό βαρύτητας 1) και «αναστολές που δεν περιορίζονται στην εξέταση της βλάβης» (υποπερ. β’ των
υποθέσεων με αριθμό βαρύτητας 2).
5. Επειδή, περαιτέρω, με την υποβληθείσα προς έγκριση απόφαση προτείνεται να προστεθεί νέο άρθρο 11
στον ήδη ισχύοντα Κανονισμό, στο οποίο προβλέπεται
η σύσταση και λειτουργία Γραφείου νομολογίας, έρευνας
και δικαστικής ιστορίας. Ενόψει του ότι, σύμφωνα με την
αποσταλείσα στο Δικαστήριο υπ’ αρ. 3956/26-10-2023
σε ορθή επανάληψη βεβαίωση της Γενικής Επιτροπείας
των Τακτικών Διοικητικών Δικαστηρίων, στο Διοικητικό
Πρωτοδικείο Σύρου υπηρετούν 2 Πρόεδροι Πρωτοδικών
και 9 Πρωτοδίκες, πληρούνται οι τασσόμενες στην παρ. 1
του άρθρου 24 του ισχύοντος Κώδικα προϋποθέσεις
για τη σύσταση και λειτουργία Γραφείου νομολογίας,
έρευνας και δικαστικής ιστορίας. Ως εκ τούτου, η επιχειρούμενη με την υπό έγκριση απόφαση προσθήκη
(νέου) άρθρου 11 του Κανονισμού, η ρύθμιση του οποίου
εναρμονίζεται με το περιεχόμενο του άρθρου 24 του
ισχύοντος Κώδικα, δεν προκαλεί παρατήρηση και, συνεπώς, πρέπει να εγκριθεί.
6. Επειδή, στο άρθρο 11 παρ. 1 του Κ.Ο.Δ.Κ.Δ.Λ. με τίτλο «Γραμματεία των δικαστηρίων και των εισαγγελιών»
ορίζεται ότι: «1. Σε κάθε δικαστήριο … λειτουργεί γραμματεία. Η γραμματεία αποτελεί ενιαία οργανική μονάδα
και μπορεί να περιλαμβάνει γενική διεύθυνση, διευθύνσεις, τμήματα ή γραφεία. Στη γραμματεία ανήκουν οι
δικαστικοί υπάλληλοι όλων των κλάδων, ειδικοτήτων και
κατηγοριών, σύμφωνα με τον Κώδικα των δικαστικών
υπαλλήλων (ν. 4798/2021, Α’ 68)». Εξάλλου, σύμφωνα με
τη διάταξη του άρθρου μόνου της υπ’ αρ.117830/1987
κοινής απόφασης των Υπουργών Προεδρίας της Κυβερνήσεως και Δικαιοσύνης (Β’ 719) περί καθορισμού
της αντιστοιχίας των Γραμματειών των Δικαστικών Υπηρεσιών της Χώρας και των επιμέρους οργανικών τους
μονάδων σε Διεύθυνση, Τμήμα και Αυτοτελές Γραφείο:
«1. Η Γραμματεία... των Πρωτοδικείων... αντιστοιχεί σε
Διεύθυνση. 2. Τα Τμήματα στα οποία διαιρούνται οι ως
άνω Υπηρεσίες σύμφωνα με τις διατάξεις του Οργανισμού των Δικαστηρίων αντιστοιχούν σε Τμήματα, εφ’
όσον έχουν ορισθεί να υπηρετούν σ’ αυτά τουλάχιστον
πέντε υπάλληλοι». Μεταγενεστέρως, με το άρθρο 143
του Κώδικα Δικαστικών Υπαλλήλων (ν. 4798/2021, Α’ 68),
έτσι όπως η διάταξη αυτή ισχύει μετά την προσθήκη
νέου εδαφίου με το άρθρο 57 του ν. 5001/2022 (Α’ 227),
ορίσθηκαν τα εξής: «Προϊστάμενοι των οργανικών μονάδων τοποθετούνται δικαστικοί υπάλληλοι, σύμφωνα
με όσα ορίζονται στα επόμενα άρθρα. Ως οργανικές μονάδες νοούνται η γενική διεύθυνση, η διεύθυνση και το
τμήμα. Στα τμήματα στα οποία διαιρείται η γραμματεία
των δικαστηρίων και δικαστικών υπηρεσιών που ανήκουν στους τομείς των περ. α’, β’ και δ’ του άρθρου 18,
σύμφωνα με τις διατάξεις του Κανονισμού εσωτερικής
λειτουργίας τους, επιλέγεται προϊστάμενος, εφόσον ο
αριθμός των οργανικών θέσεων των υπαλλήλων στο
κάθε τμήμα είναι τουλάχιστον πέντε (5), ανεξαρτήτως
του συνολικού αριθμού των υπηρετούντων σε αυτά».
7. Επειδή, από τον συνδυασμό των παρατεθεισών
στην προηγούμενη σκέψη διατάξεων συνάγεται ότι μία
οργανική μονάδα των γραμματειών των δικαστηρίων
της Χώρας αντιστοιχεί σε τμήμα, εφόσον προβλέπονται
σε αυτήν τουλάχιστον πέντε οργανικές θέσεις υπαλλήλων, προκειμένου δε να κριθεί εάν δικαιολογείται η
σύσταση και λειτουργία ή η διατήρηση τμημάτων της
γραμματείας ενός δικαστηρίου, λαμβάνεται, κατ’ αρχήν,
υπόψη ο αριθμός των προβλεπομένων σε αυτό οργανικών θέσεων υπαλλήλων (απόφαση της Ολομέλειας του
Συμβουλίου της Επικρατείας σε συμβούλιο 6/2023). Περαιτέρω, κατά την έννοια της διατάξεως του άρθρου 57
του ν. 5001/2022, σε περίπτωση που ο αριθμός των υπηρετούντων σε ένα δικαστήριο υπαλλήλων υπολείπεται
ουσιωδώς του αριθμού των προβλεπόμενων οργανικών
θέσεων, η οικεία Ολομέλεια του ανωτάτου δικαστηρίου,
στην οποία υποβάλλεται προς έγκριση ο κανονισμός
εσωτερικής υπηρεσίας αυτού, είναι αρμόδια να κρίνει
εάν, ενόψει των συγκεκριμένων συνθηκών, δικαιολογείται η σύσταση και λειτουργία νέου τμήματος ή εάν
δικαιολογείται η διατήρηση όλων των προβλεπομένων
τμημάτων της Γραμματείας ενός δικαστηρίου. Και τούτο,
διότι ο συνολικός αριθμός των υπηρετούντων σε ένα
δικαστήριο υπαλλήλων πρέπει, σε κάθε περίπτωση, να
επαρκεί για τη στελέχωση όλων των προβλεπομένων
τμημάτων Γραμματείας κατά τρόπο ορθολογικό και διασφαλίζοντα τον έλεγχο και την εύρυθμη λειτουργία τους
(απόφαση της Ολομέλειας του Συμβουλίου της Επικρατείας σε συμβούλιο 6/2023, βλ. και αποφάσεις της Ολο-
μέλειας του Συμβουλίου της Επικρατείας σε συμβούλιο
υπ’ αρ. 13/2022, 11/2022, 10/2022, 23/2020, 22/2020,
10/2020). Μειοψήφησαν οι Αντιπρόεδροι Μ. Πικραμένος και Κ. Κουσούλης και οι Σύμβουλοι Β. Ραφτοπούλου,
Β. Πλαπούτα, Δ. Εμμανουηλίδης και Κ. Μαρίνου, οι οποίοι
υποστήριξαν την άποψη ότι, προκειμένου να κριθεί εάν
δικαιολογείται η σύσταση και λειτουργία ή η διατήρηση
Τμημάτων της Γραμματείας ενός δικαστηρίου, λαμβάνεται υπόψη αποκλειστικώς ο αριθμός των προβλεπομέ-
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1822/26.03.2024
νων οργανικών θέσεων, όπως σαφώς προκύπτει από τη
διάταξη του τελευταίου εδαφίου του άρθρου 143 του
Κώδικα Δικαστικών Υπαλλήλων, όπως αυτό προστέθηκε με το άρθρο 57 του ν. 5001/2022, ο δε αριθμός των
υπηρετούντων σε αυτό υπαλλήλων δεν αποτελεί κρίσιμο
στοιχείο, δεδομένου ότι δεν είναι νοητό η οργανωτική
διάρθρωση των δημοσίων υπηρεσιών να εξαρτάται από
πρόσκαιρες -και ενδεχομένως οφειλόμενες σε τυχαία
γεγονότα- αυξομειώσεις των υπηρετούντων σε αυτές
υπαλλήλων.
8. Επειδή, εξάλλου, δεν αποκλείεται, κατ’ αρχήν, από
την έννοια και τον σκοπό των παρατιθέμενων στη σκέψη 4 διατάξεων, η δημιουργία ή διατήρηση στη γραμ-
ματεία δικαστηρίου ως υποκείμενης της Διεύθυνσης
οργανωτικής μονάδας ενός μόνον τμήματος, εφόσον
προβλέπονται σε αυτήν πέντε (5) τουλάχιστον οργανικές
θέσεις υπαλλήλων. Μειοψήφησαν ο Αντιπρόεδρος Χρ.
Ντουχάνης και οι Σύμβουλοι Α. Καλογεροπούλου, Β. Μόσχου, Ο. Νικολαράκου και Δ. Βανδώρος, κατά τη γνώμη
των οποίων, τόσο από το γράμμα των ανωτέρω διατάξεων, που ομιλούν περί της διαίρεσης της γραμματείας
σε “τμήματα”, όσο και από τον σκοπό τους, συνάγεται
ότι δεν είναι επιτρεπτή η δημιουργία ή διατήρηση στη
γραμματεία δικαστηρίου ενός και μόνον τμήματος ως
υποκειμένης οργανωτικής μονάδος της Διεύθυνσης με
μόνη προϋπόθεση την πρόβλεψη στον νόμο 5 οργανικών θέσεων δικαστικών υπαλλήλων.
9. Επειδή, με την υπ’ αρ. 11124οικ./31.3.2022 απόφαση
του Υπουργού Δικαιοσύνης (Β’ 1754), η οποία εκδόθηκε κατ’ εξουσιοδότηση της περ. β’ της παρ. 2 του άρ-
θρου 3 του ήδη καταργηθέντος ν. 1756/1988 (πρώην
Κ.Ο.Δ.Κ.Δ.Λ.), έγινε κατανομή των οργανικών θέσεων των
δικαστικών υπαλλήλων των δικαστηρίων της Χώρας, για
την οποία ελήφθησαν υπόψη, σύμφωνα με το προοίμιο
αυτής, μεταξύ άλλων, i) ο αριθμός των υποθέσεων και η
δικαστηριακή κίνηση κάθε δικαστηρίου και εισαγγελίας,
ii) το από 25.6.2021 πόρισμα της Ομάδας Εργασίας για
την ανακατανομή οργανικών θέσεων των δικαστηρίων
και δικαστικών υπηρεσιών της Χώρας και iii) η γνώμη
των οικείων υπηρεσιών. Ενόψει των ανωτέρω, κατανεμήθηκαν στο Διοικητικό Πρωτοδικείο Σύρου συνολικά
11 οργανικές θέσεις υπαλλήλων, ενώ, εξάλλου, σύμφωνα
με την υπ’ αρ. 3956/26-10-2023 βεβαίωση (ορθή επανάληψη) της Γενικής Επιτροπείας των Τακτικών Διοικητικών
Δικαστηρίων, ο αριθμός των ήδη υπηρετούντων υπαλλήλων στο Διοικητικό Πρωτοδικείο Σύρου ανέρχεται
σε 5. Περαιτέρω, κατά τα ειδικότερα διαλαμβανόμενα
στην εισήγηση επί των επιχειρούμενων με την υπ’ αρ.
2/2023 απόφαση της Ολομέλειας των Δικαστών του
Διοικητικού Πρωτοδικείου Σύρου τροποποιήσεων του
Κανονισμού Εσωτερικής Υπηρεσίας του εν λόγω δικαστηρίου, η πρόταση για τη δημιουργία Τμήματος Γραμ-
ματείας αποσκοπεί στην ορθολογικότερη κατανομή του
γραμματειακού έργου και, συνακόλουθα, την αποτελεσματικότερη εξυπηρέτηση των υπηρεσιακών αναγκών
του Δικαστηρίου, υπαγορεύθηκε δε από την αναλογία
μεταξύ δικαστών και υπαλλήλων που υπηρετούν στο
δικαστήριο αυτό, τα αυξημένα καθήκοντα της Προϊσταμένης της Διεύθυνσης Γραμματείας και τη δικαστηριακή
ύλη, η οποία σε συνδυασμό με τις σύγχρονες συνθήκες
(χρήση ΟΣΔΔΥ-ΔΔ, χρήση ηλεκτρονικής υπογραφής,
ηλεκτρονική διακίνηση δικαιολογητικών δαπανών και
γενικότερα η ψηφιοποίηση έγχαρτων εγγράφων και
η ηλεκτρονική διακίνησή τους), δημιουργεί περαιτέρω απαιτήσεις στο έργο των δικαστικών υπαλλήλων.
Ενόψει αυτών, με την υπό έγκριση απόφαση της Ολομέλειας των Δικαστών του Διοικητικού Πρωτοδικείου
Σύρου επιχειρείται η αντικατάσταση του άρθρου 12 και
η τροποποίηση των πρώτων εδαφίων των άρθρων 13 και
15 του Κανονισμού Εσωτερικής Υπηρεσίας (κατόπιν της
αναρίθμησης αυτών από 11, 12 και 14 αντίστοιχα, ενόψει
της προσθήκης νέου άρθρου 11 κατά τα προαναφερθέντα στη σκέψη 5), καθώς και των τίτλων των εν λόγω
άρθρων, ως εξής: «Άρθρο 12. Διάρθρωση Υπηρεσιών
Γραμματείας. Η Γραμματεία του Δικαστηρίου, ενόψει των
οριζόμενων στις διατάξεις του άρθρου μόνου της υπ’ αρ.
117830/1987 κοινής απόφασης των Υπουργών Προεδρίας της Κυβέρνησης και Δικαιοσύνης (Β’ 719) και του
συνολικού αριθμού των προβλεπόμενων με την υπ’ αρ.
11124οικ./31.3.3022 απόφαση του Υπουργού Δικαιοσύνης (Β’ 1754) οργανικών θέσεων δικαστικών υπαλλήλων,
που ανέρχονται σε έντεκα, αποτελεί Διεύθυνση, η οποία
διαρθρώνεται σε ένα αυτοτελές τμήμα», «Άρθρο 13.
Διεύθυνση των Υπηρεσιών Γραμματείας - Γενικά καθήκοντα Γραμματέα του Δικαστηρίου. Η Γραμματέας του
Δικαστηρίου (Προϊσταμένη) διευθύνει, σύμφωνα με τις
εντολές του Προϊσταμένου του Δικαστηρίου (Προέδρου
Πρωτοδικών), το προσωπικό και ασκεί όλα τα καθήκοντα, που προβλέπουν οι σχετικές διατάξεις (άρθρο 11
του ν. 4938/2022, Α’ 109, ή άλλες διατάξεις νόμων κ.λπ.),
ιδίως [...]» και «Άρθρο 15. Τμήμα Γραμματείας Στα αντικείμενα του Τμήματος αυτού περιλαμβάνονται ιδίως [...]».
10. Επειδή, ενόψει όσων έγιναν ανωτέρω δεκτά στις
σκέψεις 7 και 8, είναι νόμιμη η σύσταση και λειτουργία
Τμήματος Γραμματείας στο Διοικητικό Πρωτοδικείο Σύρου, λαμβανομένου υπόψη εν πρώτοις ότι ο αριθμός των
υπηρετούντων δικαστικών υπαλλήλων στο ανωτέρω
Διοικητικό Πρωτοδικείο (5), παρά την υφιστάμενη απόκλιση σε σχέση με τον αριθμό των προβλεπόμενων ορ-
γανικών θέσεων δικαστικών υπαλλήλων στο δικαστήριο
αυτό (11), επαρκεί κατ’ αρχήν για τη στελέχωση του Τμήματος που επιχειρείται να συσταθεί με την υπό έγκριση
απόφαση, λαμβανομένων, περαιτέρω, υπόψη ότι: i) εκκρεμεί ερώτημα μετάταξης συγκεκριμένου δικαστικού
υπαλλήλου του κλάδου Πληροφορικής από τον Τομέα
των υπαλλήλων των Πολιτικών-Ποινικών Δικαστηρίων
και Εισαγγελιών στον τομέα υπαλλήλων των Τακτικών
Διοικητικών Δικαστηρίων και της Γενικής Επιτροπείας
της Επικράτειας στα Τακτικά Διοικητικά Δικαστήρια σε
κενή οργανική θέση του κλάδου πληροφορικής του
Διοικητικού Πρωτοδικείου Σύρου (βλ. το αποσταλέν
στο Δικαστήριο 42647/Φ.7330/18-9-2023 έγγραφο της
Διεύθυνσης Δικαστικών Υπαλλήλων της Γενικής Διεύθυνσης Δικαιοσύνης του Υπουργείου Δικαιοσύνης) και
ii) μέσω του ετήσιου προγραμματισμού προσλήψεων
(apografi.gr) έχει ζητηθεί η κάλυψη 2 θέσεων γραμματέων, οι οποίες έχουν ήδη δεσμευθεί για πρόσληψη (βλ.
το αποσταλέν στο Δικαστήριο υπό στοιχεία ΓΠ31303/
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1822/26.03.2024
23-10-2023 έγγραφο της Προϊσταμένης του Διοικητικού
Πρωτοδικείου Σύρου). Ενόψει αυτών, εγκρίνεται η επιχειρούμενη με την υπό έγκριση απόφαση τροποποίηση
του άρθρου 12 (κατόπιν της αναρίθμησης κατά τα ανωτέρω από 11), καθώς και η τροποποίηση, αφενός, του
τίτλου του άρθρου 15 (κατόπιν της αναρίθμησης κατά
τα ανωτέρω από 14) και, αφετέρου, του πρώτου εδαφίου του άρθρου αυτού. Κατά τη μειοψηφούσα άποψη
του Αντιπροέδρου Χρ. Ντουχάνη, και των Συμβούλων Α.
Καλογεροπούλου, Β. Μόσχου, Σ. Κωνσταντίνου, Ο. Νικολαράκου και Δ. Βανδώρου δεν προτείνεται νομίμως εν
προκειμένω η σύσταση Τμήματος Γραμματείας διότι δεν
νοείται η σύσταση και λειτουργία ενός και μόνο Τμήματος Γραμματείας δικαστηρίου ως υποκείμενη οργανική
μονάδα στη Διεύθυνση των υπηρεσιών της Γραμματείας
αυτού, ενόψει και του μικρού αριθμού των ήδη υπηρετούντων στο δικαστήριο αυτό υπαλλήλων.
11. Επειδή, περαιτέρω, οι διατάξεις των άρθρων 12 και
13 του ισχύοντος Κανονισμού περιλαμβάνουν τα γενικά
καθήκοντα και τις ειδικότερες αρμοδιότητες, αντίστοιχα,
της Προϊσταμένης Γραμματείας του Δικαστηρίου. Ειδικότερα, σύμφωνα με το πρώτο εδάφιο του άρθρου 12
του ισχύοντος Κανονισμού “Η Προϊσταμένη Γραμματείας
του Δικαστηρίου διευθύνει σύμφωνα με τις εντολές του
Προϊσταμένου Δικαστή του Δικαστηρίου...”, ενώ σύμφωνα με το πρώτο εδάφιο του άρθρου 13 του ισχύοντος
Κανονισμού “Στην αρμοδιότητα της Προϊσταμένης
Γραμματείας του Δικαστηρίου υπάγονται:...”. Με την υπό
έγκριση απόφαση επιχειρείται η τροποποίηση αφενός
μεν του τίτλου του άρθρου 13 (κατόπιν της αναρίθμησης
κατά τα ανωτέρω από 12) σε “Διεύθυνση των Υπηρεσιών
Γραμματείας-Γενικά καθήκοντα Γραμματέα του Δικαστηρίου” αφετέρου του πρώτου εδαφίου αυτού στην αρχή
του οποίου αναφέρεται “Η Γραμματέας του Δικαστηρίου
(Προϊσταμένη) διευθύνει...”, ενώ δεν επιχειρείται, παράλληλα, και η τροποποίηση του άρθρου 14 (κατόπιν της
αναρίθμησης κατά τα ανωτέρω από 13). Εξάλλου, στο
αποσταλέν στο Συμβούλιο της Επικρατείας ΓΠ3222/
1-11-2023 έγγραφο του Διοικητικού Πρωτοδικείου Σύρου, το οποίο συνυπογράφεται από την Προϊσταμένη
του Διοικητικού Πρωτοδικείου Σύρου και την Προϊσταμένη της Διεύθυνσης Γραμματείας διαλαμβάνεται ότι τα
αναφερόμενα στο άρθρο 13 (κατόπιν της αναρίθμησης
κατά τα ανωτέρω από 12) γενικά καθήκοντα του Προϊσταμένου της Διεύθυνσης Γραμματείας του δικαστη-
ρίου καθώς και ορισμένες ρητά αναφερόμενες στο εν
λόγω έγγραφο από τις ειδικότερες αρμοδιότητες του
άρθρου 14 (κατόπιν της αναρίθμησης κατά τα ανωτέρω
από 13) θα εξακολουθούν να ασκούνται από αυτόν, ενώ
οι λοιπές αρμοδιότητες του άρθρου 14 (κατόπιν της αναρίθμησης κατά τα ανωτέρω από 13), μεταξύ των οποί-
ων οι περ. 1, 3, 6 υποπερ. β’, 7, 8 και 10 του άρθρου 14
προτείνεται να μεταβιβαστούν από την Προϊσταμένη
της Διεύθυνσης Γραμματείας στον Προϊστάμενο του
Τμήματος. Ενόψει των ανωτέρω, η διατυπούμενη στο
ως άνω έγγραφο πρόταση μεταβίβασης των συγκεκριμένα αναφερόμενων ειδικότερων αρμοδιοτήτων του
άρθρου 14 του Κανονισμού (κατόπιν της αναρίθμησης
από 13) από τον Προϊστάμενο της Διεύθυνσης Γραμματείας στον Προϊστάμενο του νεοπαγούς Τμήματος δεν
μπορεί να εγκριθεί δεδομένου ότι δεν αποτελεί περιεχόμενο της αποσταλείσας προς έγκριση απόφασης της
Ολομέλειας των Δικαστών του Διοικητού Πρωτοδικείου
Σύρου με την οποία ουδόλως προτείνεται η τροποποίηση του άρθρου 14 (κατόπιν της αναρίθμησης κατά τα
ανωτέρω από 13). Τούτων έπεται ότι, εφόσον οι αρμοδιότητες τόσο του άρθρου 13 (κατόπιν της αναρίθμησης
κατά τα ανωτέρω από 12) όσο και του άρθρου 14 (κατόπιν της αναρίθμησης κατά τα ανωτέρω από 13) εξα-
κολουθούν, σύμφωνα με την προτεινόμενη ρύθμιση και
το ανωτέρω υπό στοιχεία ΓΠ3222/1-11-2023 έγγραφο
του Διοικητικού Πρωτοδικείου Σύρου, να ανήκουν στο
ίδιο πρόσωπο, ήτοι την Προϊσταμένη της Διεύθυνσης
Γραμματείας του Δικαστηρίου, ενδείκνυται η εναρμόνιση
των τίτλων και των πρώτων εδαφίων των άρθρων 13 και
14 (κατόπιν της αναρίθμησης κατά τα ανωτέρω από 12
και 13) ως εξής: “Άρθρο 13. Διεύθυνση των Υπηρεσιών
Γραμματείας-Γενικά καθήκοντα της Προϊσταμένης της Διεύθυνσης Γραμματείας του Δικαστηρίου. Η Προϊσταμένη
της Διεύθυνσης Γραμματείας του Δικαστηρίου διευθύνει,
σύμφωνα με τις εντολές του Προϊσταμένου του Δικαστηρίου (Προέδρου Πρωτοδικών), το προσωπικό και ασκεί
όλα τα καθήκοντα που προβλέπουν οι σχετικές διατάξεις
(άρθρο 11 του ν. 4938/2022, Α’ 109, ή άλλες διατάξεις
νόμων κ.λπ. ιδίως:”, ’’Άρθρο 14. Ειδικότερες αρμοδιότητες της Προϊσταμένης της Διεύθυνσης Γραμματείας του
Δικαστηρίου. Στην αρμοδιότητα της Προϊσταμένης της
Διεύθυνσης Γραμματείας του Δικαστηρίου υπάγονται:”.
12. Επειδή, ενόψει της θέσεως σε ισχύ του νέου
Κ.Ο.Δ.Κ.Δ.Λ. και του νέου Κώδικα Δικαστικών Υπαλλήλων
[Κ.Δ.Υ. (ν. 4798/2021, Α’ 68)], πρέπει να επικαιροποιηθούν
οι διατάξεις του Κανονισμού, όπου παρίσταται ανάγκη,
αφενός μεν δια της αντικαταστάσεως των εκεί αναφερόμενων διατάξεων των καταργηθέντων ν. 1756/1988
(Α’ 35) και 2812/2000 (Α’ 67) από τις αντίστοιχες διατάξεις
των ήδη ισχυόντων Κ.Ο.Δ.Κ.Δ.Λ. και Κ.Δ.Υ.
13. Επειδή, ενόψει της επιχειρούμενης με την υπό
έγκριση απόφαση τροποποιήσεως του Κανονισμού
Εσωτερικής Υπηρεσίας του Διοικητικού Πρωτοδικείου
Σύρου, ο οποίος είχε αρχικώς εγκριθεί με την απόφαση
υπ΄αρ. 1/1995 της Ολομέλειας των Δικαστών του (Β’ 686)
και τροποποιήθηκε, περαιτέρω, με την υπ’ αρ. 1/2015
απόφαση της Ολομέλειας των Δικαστών του, χωρίς, πάντως, το εγκριθέν αυτής μέρος με την υπ’ αρ. 14/2015
απόφαση της Ολομέλειας του Συμβουλίου της Επικρατείας σε συμβούλιο να έχει δημοσιευθεί στην Εφημερίδα
της Κυβερνήσεως, ενώ μόνον η επιχειρηθείσα με την
υπ’ αρ. 3/2015 απόφαση της Ολομέλειας των Δικαστών
του εν λόγω δικαστηρίου και εγκριθείσα με την υπ’ αρ.
10/2016 απόφαση της Ολομέλειας του Συμβουλίου της
Επικρατείας σε συμβούλιο δημοσιεύθηκε στην Εφημερίδα της Κυβερνήσεως (Β’ 1421/2016), απαιτείται πλέ-
ον κωδικοποίηση των διατάξεών του, ώστε να υπάρχει
ασφάλεια σχετικά με τις ισχύουσες διατάξεις του (6/2019,
23/2018, 16/2017 αποφάσεις της Ολομέλειας του Συμβουλίου της Επικρατείας σε συμβούλιο).
14. Επειδή, κατόπιν των ανωτέρω, πρέπει να εγκριθεί εν μέρει η υπ’ αρ. 2/2023 απόφαση της Ολομέλειας
των Δικαστών του Διοικητικού Πρωτοδικείου Σύρου σε
συμβούλιο και να αναπεμφθεί ο υποβληθείς Κανονισμός
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1822/26.03.2024
Εσωτερικής Υπηρεσίας του εν λόγω δικαστηρίου, κατά
το μη εγκριθέν μέρος του, στο αυτό όργανο, προκειμένου να προβεί στις υποδεικνυόμενες τροποποιήσεις και
στην κωδικοποίηση των διατάξεών του, ώστε, μετά την
επανυποβολή του στο Συμβούλιο της Επικρατείας για
έγκριση, να προωθηθεί αρμοδίως για δημοσίευση στην
Εφημερίδα της Κυβερνήσεως.
Δια ταύτα
Εγκρίνει εν μέρει την υπ’ αρ. 2/2023 απόφαση της
Ολομελείας των Δικαστών του Διοικητικού Πρωτοδικείου Σύρου σε συμβούλιο και αναπέμπει αυτήν, κατά
τα λοιπά, στο ίδιο όργανο, προκειμένου να προβεί στις
απαιτούμενες τροποποιήσεις και σε κωδικοποίησή του
σε ενιαίο κείμενο, κατά το σκεπτικό.
Για την πιστοποίηση των ανωτέρω συντάχθηκε το παρόν πρακτικό.
Η Πρόεδρος
ΕΥΑΓΓΕΛΙΑ ΝΙΚΑ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1822/26.03.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240201822.pdf | Tokens: 77577]